open-index/open-wikipedia-markdown huggingface dataset:
మలవల్లి శాసనసభ నియోజకవర్గం

**మలవల్లి శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మాండ్య జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

#### మైసూర్ రాష్ట్రం

* 1951 (సీటు-1): బిపి నాగరాజ మూర్తి, కిసాన్ మజ్దూర్ ప్రజా పార్టీ 
* 1951 (సీటు-2): MC చిక్కలింగయ్య, భారతీయ రిపబ్లికన్ పార్టీ
* 1957 (సీటు-1): HV వీరేగౌడ, కాంగ్రెస్ 
* 1957 (సీటు-2): M. మల్లికార్జునస్వామి, కాంగ్రెస్
* 1962: జి. మాదేగౌడ, కాంగ్రెస్ 
* 1967: M. మల్లికార్జునస్వామి, కాంగ్రెస్ 
* 1972: M. మల్లికార్జునస్వామి, కాంగ్రెస్ 

##### కర్ణాటక రాష్ట్రం

* 1978: KL మరిస్వామి, జనతా పార్టీ 
* 1983: బి. సోమశేఖర్, జనతా పార్టీ 
* 1985: బి. సోమశేఖర్, జనతా పార్టీ 
* 1989: మల్లాజమ్మ, కాంగ్రెస్ 
* 1994: బి. సోమశేఖర్, జనతాదళ్ 
* 1999:బి. సోమశేఖర్, జనతాదళ్ (యునైటెడ్) 
* 2004: కె. అన్నదాని, జనతాదళ్ (సెక్యులర్) 
* 2008: పి.ఎం. నరేంద్రస్వామి, స్వతంత్ర 
* 2013: పి.ఎం. నరేంద్రస్వామి, కాంగ్రెస్
* 2018: కె. అన్నదాని, జనతాదళ్ (సెక్యులర్) 
* 2023: పి.ఎం. నరేంద్రస్వామి, కాంగ్రెస్

## మూలాలు

వర్గం:కర్ణాటక శాసనసభ నియోజకవర్గాలు
మద్దూరు శాసనసభ నియోజకవర్గం

**మద్దూరు శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మాండ్య జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

#### మైసూర్ రాష్ట్రం

* 1951: HK వీరన్న గౌడ, కాంగ్రెస్ 
* 1957: HK వీరన్న గౌడ, కాంగ్రెస్ 
* 1962: ఎస్.ఎమ్. కృష్ణ, స్వతంత్ర 
* 1967: ఎమ్. మంచెగౌడ, కాంగ్రెస్ 
* 1972: AD బిలి గౌడ, కాంగ్రెస్ 

##### కర్ణాటక రాష్ట్రం

* 1978: ఎమ్. మంచెగౌడ, జనతా పార్టీ 
* 1983: M. మంచే గౌడ, స్వతంత్ర  
* 1984 (బై-పోల్) : జయవాణి ఎం. మంచే గౌడ, కాంగ్రెస్ 
* 1989: ఎస్.ఎమ్. కృష్ణ, కాంగ్రెస్ 
* 1994: ఎం. మహేష్ చంద్, జనతాదళ్ 
* 1999: ఎస్.ఎమ్. కృష్ణ, కాంగ్రెస్ 
* 2004: డి.సి. తమ్మన్న, కాంగ్రెస్ 
* 2008: ఎం.ఎస్. సిద్ధరాజు, జనతాదళ్ (సెక్యులర్)
* 2008 (బై-పోల్) : కల్పనా సిద్దరాజు, జనతాదళ్ (సెక్యులర్) 
* 2013: డి.సి. తమ్మన్న, జనతాదళ్ (సెక్యులర్) 
* 2018: డి.సి. తమ్మన్న, జనతాదళ్ (సెక్యులర్)  
*2023: కె.ఎం. ఉదయ, భారత జాతీయ కాంగ్రెస్

## మూలాలు

వర్గం:కర్ణాటక శాసనసభ నియోజకవర్గాలు
దక్షిణ కాశీ క్షేత్రాల జాబితా

మొత్తం ప్రపంచంలో ఒకే ఒక్క కాశీ క్షేత్రం ఉండగా, దక్షిణ కాశీలు అనేకం ఉన్నాయి. కాశీకి దక్షిణాన, ముఖ్యంగా దక్షిణ భారతదేశంలో ఉన్న అనేక శైవ క్షేత్రాలను దక్షిణ కాశీ అని పిలవడం పరిపాటి. 

తెలంగాణ, మంచిర్యాల జిల్లాలోని చెన్నూరులోని అంబ అగస్తేశ్వర దేవాలయం సరిగ్గా కాశీని పోలి ఉంటుంది.  కాశీలో ఉత్తరంగా ప్రవహించే గంగానది మాదిరిగానే ఇక్కడ గోదావరి నది ఉత్తరం వైపు 15 కిలోమీటర్లు ప్రవహిస్తుంది. ఈ కారణంగా, ఇక్కడ నది ప్రవాహాన్ని స్థానికులు పంచక్రోశ ఉత్తరవాహిని అని కూడా పిలుస్తారు. ఇక్కడ ఉన్న శివాలయం చాలా పురాతనమైనది. ద్వాపర యుగంలో అగస్త్యుడు లింగాన్ని ప్రతిష్ఠించాడని ప్రతీతి. సా.శ. 12 శతాబ్దంలో కాకతీయ వంశజుడైన ప్రతాపరుద్రుడు ఈ ఆలయాన్ని పునర్నిర్మించి అభివృద్ధి చేశాడు. 

దక్షిణ కాశీగా పేరొందిన కొన్ని ఇతర క్షేత్రాలు, దేవాలయాల జాబితాను కింద చూడవచ్చు:

* శివగంగ 
* సిద్ధవట్టం, కడపగవి గంగాధరేశ్వర ఆలయం
* ద్రాక్షారామం 
* శ్రీకాళహస్తీశ్వర స్వామి, శ్రీకాళహస్తి 
* కాంచీపురం 
* శ్రీకంఠేశ్వర దేవాలయం, నంజనగూడు 
* శ్రీ మహాదేవ దేవాలయం, కండియూర్ 
* పుష్పగిరి వైద్యనాథేశ్వర ఆలయం, కడప జిల్లా 
* మహాబలేశ్వరాలయం, గోకర్ణ, కర్ణాటక 
* వడ్రపల్లి దక్షిణ కాశీ విశ్వేశ్వరాలయం 
* అంతరగంగే కాశీ విశ్వేశ్వరాలయం 
* సుజాతనగర్ సోమేశ్వర స్వామి ఆలయం 
* జోగులాంబ దేవాలయం, అలంపూర్ 
* త్రిక్కన్నాడ్ శివాలయం, కాసరగోడ్ 
* ఓచిరా ఆలయం, ఓచిరా
* గవి గంగాధరేశ్వర దేవాలయం, బెంగళూరు
* విశ్వనాథ స్వామి దేవాలయం, పాలక్కాడ్
* బసవేశ్వర దేవాలయం, కురువతి
* కలకాలేశ్వర దేవాలయం, గజేంద్రగడ్
* ఉప్పినంగడి
* హరిహరేశ్వర దేవాలయం, హరిహర్
* తేరుమల్లేశ్వర దేవాలయం, హిరియూరు
*వీరభద్రస్వామి ఆలయం,రాయచ   
పెదకల్లేపల్లి కృష్ణాజిల్లా కృష్ణానది ఉత్తరవాహిని 
శ్రీ దుర్గా పార్వతి సమేత నాగేశ్వరస్వామి వారు స్వయం గా వెలసిన స్వామి వారు చోళ రాజులు పరిపాలన సమయంలో కట్టిన దేవాలయం మరియు విశ్వామిత్ర మహర్షుల వారు నిర్మించిన రుక్మిణీ సత్యభామసమేత మదన వేనుగోపాలస్వామి వారు ప్రసన్న ఆంజనేయ స్వామి వారు కాశీతరువాత కాశీ క్షత్ర మహత్యమ్ వున్న క్షేత్రం

## మూలాలు
పగలు

**పగలు** అనేది భూమిపై ఒక నిర్దిష్ట ప్రదేశంలో ప్రత్యక్షంగా సూర్యకాంతి పడే కాలం. ఏదైనా ఒక ప్రదేశంలో భూమిపై పడే సూర్యకాంతి సూర్యోదయం నుండి సూర్యాస్తమయం వరకు వుంటుంది. ఏ సమయంలోనైనా భూమిలో సగం పగటి వెలుగులో ఉంటుంది. భూమి యొక్క భ్రమణం కారణంగా, ధ్రువ ప్రాంతాలలో మినహా ప్రతిచోటా పగలు, రాత్రి చీకటి యొక్క రోజువారీ చక్రం ఉంటుంది. సూర్యుడు స్థానిక హోరిజోన్ పైన, అంటే భూగోళం యొక్క అర్ధగోళంలో ఎక్కడైనా సూర్యుడికి ఎదురుగా కనిపించినప్పుడు పగటిపూట సంభవిస్తుంది. ప్రత్యక్ష సూర్యకాంతిలో సూర్యుని కదలికను గమనించవచ్చు. సూర్యుడు తూర్పున ఉదయించి నెమ్మదిగా కదులుతూ పడమరవైపున అస్తమిస్తాడు. వాస్తవానికి భూభ్రమణం వలన పగలు, రాత్రి ఏర్పడుతాయి, కాని చూడటానికి సూర్యుడు తూర్పు నుంచి పడమరవైపుకి కదులుతున్నట్లు కనిపిస్తుంది. పగలును ఉదయం, మధ్యాహ్నం, సాయంత్రం అని మూడు భాగాలుగా చెప్పవచ్చు. పగలు తరువాత ఏర్పడే కాలాన్ని రాత్రి అంటారు. రాత్రి తరువాత ఏర్పడే కాలాన్ని పగలు అంటారు. సాంప్రదాయికంగా ఒక పగలు, ఒక రాత్రిని కలిపి ఒక 'రోజు' అంటారు. రోజు అనేది సూర్యోదయంతో మొదలై సూర్యోదయంతో ముగుస్తుంది.

## ఇతర గ్రహాలపై పగలు
అదేవిధంగా, ఏదైనా నక్షత్రం చుట్టూ తిరిగే ఇతర గ్రహాలపై ఉన్న ప్రదేశాలలో పగటి సమయం కూడా ఆ స్థానిక నక్షత్రం యొక్క ప్రకాశం ద్వారా ప్రకాశించే సమయం.

## ఇవి కూడా చూడండి
*రాత్రి
*రోజు

## మూలాలు

వర్గం:కాలం
మచ్చా వీరయ్య

**మచ్చా వీరయ్య**, తెలంగాణ సాయుధ పోరాట నాయకుడు. ఆంధ్ర మహాసభ ముఖ్య కార్యకర్తగా 1943-46 మధ్య ఎన్నో ప్రజా సమస్యలపై ఉద్యమాల్లో పాల్గొన్నాడు. కమ్యూనిస్టు పార్టీకి దళ నాయకుడిగా కూడా పనిచేశాడు.

## జననం
వీరయ్య తెలంగాణ రాష్ట్రం, ఖమ్మం జిల్లా, ముదిగొండ మండలంలోని గోకినేపల్లి గ్రామంలో జన్మించాడు.

## సాయుధ పోరాటం
ఆంధ్ర మహాసభలలో చేరిన వీరయ్య ఆ ఆంధ్రమహా సభ అధ్వర్యంలో పటేల్, పట్వారి వస్త్రాలను కాల్చివేత ఉద్యమంలో పాల్గొన్నాడు. నిజాం నిరంకుశ విధానాలను ఎదిరించి పోరాడిన వీరయ్య స్ఫూర్తితో అనేకమంది సాయుధ పోరాటంలో చేరారు. 1944లో ఖమ్మంలో నిర్వహించబడిన ఆంధ్రమహా సభ సమావేశానికి ముఖ్య భూమిక పోషించాడు. ఆంధ్ర మహాసభ నిర్వహించిన అనేక భూమి, భుక్తి పోరాటాలలో ప్రత్యక్ష్య నాయకత్వం వహించాడు.

ఖమ్మం తాలుక ప్రాంతంలో వేలాది మంది ప్రజలు ఆంధ్ర మహాసభ, కమ్యూనిస్ట్ పార్టీల వైపు ఆకర్షితులయ్యేలా ప్రభావం చూపాడు. పిండిప్రోలు ప్రాంతంలోని దళాలతో కలిసి నైజాం మిలటరీ బలగాలను తరిమికొట్టాడు. మండలంలోని బాణాపురం, వెంకటాపురం, ముత్తారం, పమ్మి, కమలాపురం, గంధసిరి, అమ్మపేట, నేలకొండపల్లి ప్రాంతాల్లో కమ్యూనిస్టు గెరిల్లా సైన్యాన్ని ఏర్పాటుచేసి నెహ్రూ సైన్యాలను తరిమికొట్టి, గ్రామాల్లో కాంగ్రెస్‌ భూస్వామ్య పెత్తందారులకు వ్యతిరేకంగా ప్రజలను ఒక్కటి చేసి ఐక్య ఉద్యమాలు నిర్వహించాడు.

## మరణం
భారత స్వాతంత్య్రం అనంతరం నెహ్రూ సైన్యాలు వీరయ్యను పట్టుకొని చిత్రహింసలకు గురిచేసి, రెండు కళ్ళు పొడవడంతోపాటు 1949, జనవరి 17న ఖమ్మం రూరల్‌ మండలంలోని కాచిరాజుగూడెం అనే గ్రామంలో కాల్చి చంపేశారు.

## మూలాలు

వర్గం:1949 మరణాలు
వర్గం:ఖమ్మం జిల్లా ఉద్యమకారులు
వర్గం:ఖమ్మం జిల్లా కమ్యూనిస్టు నాయకులు
వర్గం:ఖమ్మం జిల్లా కార్మిక నాయకులు
వర్గం:ఖమ్మం జిల్లా వ్యక్తులు
వర్గం:తెలంగాణ ఉద్యమకారులు
వర్గం:తెలంగాణ సాయుధ పోరాట యోధులు
కాంచీపురం జిల్లా

**కాంచీపురం జిల్లా**, భారతదేశం, తమిళనాడు రాష్ట్రం లోని ఒక జిల్లా. కాంచీపురం జిల్లాతో కూడిన ప్రాంతం గతంలో చింగ్లేపుట్ జిల్లాలో భాగంగా ఉండేది.అసలు 1997లో  చింగ్లెపుట్ జిల్లావిడిపోయి ప్రస్తుత కాంచీపురం తిరువళ్లూరు జిల్లాలుగా ఏర్పడింది. 2019 జులై 18న, చెంగల్‌పట్టు జిల్లా కాంచీపురం జిల్లానుండి వేరు చేయబడింది, చెంగల్‌పేట్ నుండి చెన్నై వైపు శివారు ప్రాంతాలు చెంగల్‌పేట లోని జిల్లాప్రధాన కార్యాలయం క్రింద ఉన్నాయి. ముఖ్యమంత్రి ఎడప్పాడి కె పళనిస్వామి చేసిన విభజన నవంబరు 29  అమలులోకి వచ్చింది.

## భౌగోళిక శాస్త్రం
తమిళనాడులోని ఈశాన్య భాగంలో కాంచీపురం జిల్లా ఉంది. దీనికి తూర్పున చెంగల్పట్టు జిల్లా, ఈశాన్యంలో చెన్నైజిల్లా, పశ్చిమాన రాణిపేట్, తిరువణ్ణామలై, ఉత్తరాన తిరువళ్లూరు జిల్లాలు సరిహద్దులుగా ఉన్నాయి. ఇది 11° 00' నుండి 12° 00' అక్షాంశాలు, 77° 28' నుండి 78° 50' రేఖాంశాల మధ్య ఉంది. జిల్లా భౌగోళిక విస్తీర్ణం మొత్తం 4,43,210 హెక్టార్లు.

దిగువ పట్టిక వివిధ కాలాలలో జిల్లాలో అనుభవించే గరిష్ట, కనిష్ట ఉష్ణోగ్రతలను చూపుతుంది.

ఈశాన్య, నైరుతి రుతుపవనాలలో వర్షపాతం ఎక్కువ. మొత్తం వార్షిక వర్షపాతానికి 54% , 36% మధ్యలోఉంటుంది.సాధారణ రుతుపవనాల సమయంలో, జిల్లా 1200 మి.మీ. వర్షపాతం పొందుతుంది. జిల్లాలో ప్రవహించే ముఖ్యమైన నది పాలార్. ఆంధ్రప్రదేశ్‌లో నదికి అడ్డంగా ఆనకట్టల నిర్మాణాల కారణంగా సంవత్సరంలోఎక్కువ భాగం పొడిగా ఉంటుంది. జిల్లాలో గణనీయమైన ఎత్తులో కొన్నికొండలు మాత్రమే ఉన్నాయి.మదురాంతకం తాలూకా దక్షిణ భాగంలో చిన్న కొండలు ఉన్నాయి.జిల్లాలో మొత్తం అటవీ విస్తీర్ణం 23,586 హెక్టార్లు ఉంది

## పరిపాలన నిర్మాణం
జిల్లాలో వివిధ స్థాయిల స్థానిక సంస్థలు పరిపాలనా ప్రయోజనాల కోసం ఉన్నాయి.
* నగరపాలక సంస్థలు
** కాంచీపురం - జిల్లాకేంద్రం
* పురపాలికలు
** కుంరత్తూరు
** మంగాడు
* పట్టణ పంచాయతీలు
** శ్రీపెరంబుదూర్
** ఉతిరమేరూరు
** వాలాజాబాద్
* గ్రామీణ
** జిల్లా పరిషత్తులు - 9
** పంచాయతీ సమితులు  - 5
** గ్రామ పంచాయతీలు - 274

### రెవెన్యూ డివిజన్లు, తాలూకాలు
కాంచీపురం జిల్లాలో రెండు రెవెన్యూ డివిజన్లు, ఐదు తాలూకాలు ఉన్నాయి:

* శ్రీపెరంబుదూర్ తాలూకా
* కుండ్రత్తూరు తాలూకా
* కాంచీపురం తాలూకా
* వాలాజాబాద్ తాలూకా
* ఉతిరమేరూర్ తాలూకా

## దేవాలయాలు

* మెత్రలీశ్వర్ ఆలయం
* వల్లకోట్టై సుబ్రమణ్యస్వామి దేవాలయం
* వైకుంఠ పెరుమాళ్ ఆలయం
* ఆదికేశవ పెరుమాళ్ ఆలయం, శ్రీపెరుంబుదూర్
* సత్యనాథేశ్వర ఆలయం, కాంచీపురం

## జనాభా శాస్త్రం

కాంచీపురం జిల్లాలో, 2011 భారత జనాభా లెక్కల ప్రకారం 3,998,252 జనాభా ఉంది.లింగ నిష్పత్తి ప్రతి 1,000 మంది పురుషులకు 986 స్త్రీలు ఉన్నారు. ఈ లింగ నిష్పత్తి, జాతీయసగటు 929 కంటే చాలా ఎక్కువ  పట్టణ జనాభా మొత్తంలో 431,574 మంది ఆరు సంవత్సరాల కంటే తక్కువ వయస్సు గలవారు ఉన్నారు. వీరిలో 220,341 మంది పురుషులు కాగా,211,233 మంది స్త్రీలు ఉన్నారు. జనాభా మొత్తంలో షెడ్యూల్డ్ కులాలు వారు 23.71% మంది ఉండగా, షెడ్యూల్డ్ తెగలు వారు, 1.03% ఉన్నారు. జిల్లా సగటుఅక్షరాస్యత 75.37% ఉంది. ఇది జాతీయ సగటు 72.99% కంటే ఎక్కువ. జిల్లాలో మొత్తం 1,006,245 గృహాలు ఉన్నాయి.మొత్తం 1,673,814 మంది కార్మికులు,ఇందులో 74,761 మంది సాగుదారులు,162,494 ప్రధాన వ్యవసాయ కార్మికులు, 41,149కుటీర పరిశ్రమలు,1,088,974 ఇతర కార్మికులు, 306,436 మంది ఉపాంత కార్మికులు, 14,582 ఉపాంత సాగుదారులు,110,020 మంది ఉపాంత వ్యవసాయ కార్మికులు,13,583 కుటీర పరిశ్రమ ఉపాంత కార్మికులు,16,8,251 ఉపాంత కార్మికులు ఉన్నారు.

## రాజకీయం

### 2021 శాసనసభ ఎన్నికలు

## ఇవి కూడా చూడండి

* మహిషాసురమర్దిని మండపం

## మూలాలు


## వెలుపలి లంకెలు

వర్గం:తమిళనాడు జిల్లాలు
వర్గం:కాంచీపురం జిల్లా
వర్గం:Coordinates on Wikidata
భావన (కన్నడ నటి)

**నందిని రామన్న** భారతీయ నటి. ఆమె భావనగా బాగా ప్రసిద్ది చెందింది. ఆమె ప్రధానంగా కన్నడ చిత్రాలలో నటిస్తుంది. భరతనాట్య నృత్యకారిణి కూడా అయిన ఆమె మూడు కర్ణాటక రాష్ట్ర చలనచిత్ర అవార్డులను అందుకుంది. గిన్నిస్ బుక్ ఆఫ్ రికార్డ్స్‌లో నమోదుచేసుకున్న శాంతి అనే చిత్రంలో ఆమె నటించింది.

2001లో ఆమె అమ్మాయి నవ్వితే చిత్రం ద్వారా తెలుగు ప్రేక్షకులకు పరిచయం అయింది.

## కెరీర్
నందిని రామన్న పేరును భావనగా సినీ దర్శకుడు కోడ్లు రామకృష్ణ మార్చాడు. ఆమె తుళు చిత్రం మారిబలేతో తన సినీ రంగ ప్రవేశం చేసింది. నంబర్ 1 అనే కన్నడ చిత్రంలో ఆమె పోలీస్ పాత్రతో అందరిని ఆలరించిన కారణంగా ఆమెకు వరుస అవకాశాలు వచ్చాయి. తరువాత ఆమె  నటించిన నీ ముడిద మలిగే చిత్రంతో మరింత *నటనానుభవం* గడించింది.

నర్తకి, నటిగానే కాకుండా భావన సినిమా దర్శకురాలిగా కూడా పనిచేసింది. డ్యాన్స్, మ్యూజిక్ షోలను నిర్వహించే ప్రొడక్షన్ హౌస్ *హోమ్‌టౌన్ ప్రొడక్షన్స్‌*కి ఆమె డైరెక్టర్ గా వ్యవహరిస్తోంది.

కర్ణాటకలో కాంగ్రెస్ పార్టీ తరపున 2014 ఎన్నికల్లో పోటీచేసిన ఆమె 2013 ఎన్నికల సమయంలో ప్రచారకర్తగా కూడా పనిచేసింది. ఆమె శాసన మండలికి నామినేట్ అయింది.

## ఫిల్మోగ్రఫీ

## టెలివిజన్

* గోద్రెజ్ గేమ్ ఆడి
* లైఫ్ చేంజ్ మాడి
* రామాచారి

## మూలాలు

వర్గం:భారతీయ సినిమా నటీమణులు
వర్గం:నృత్యం
వర్గం:భరతనాట్య కళాకారులు
వర్గం:కన్నడ సినిమా నటీమణులు
వర్గం:భారత టెలివిజన్ వ్యాఖ్యాతలు
వర్గం:తెలుగు సినిమా నటీమణులు
చలపతి

**చలపతి** (ఆంగ్లం: Chalapati or Chalapathi) తెలుగువారిలో కొందరు పురుషులకు ఇవ్వబడిన పేరు.

* ఐ.వి.చలపతిరావు, భారతీయ విద్యావేత్త, వక్త, ఉపాధ్యాయులు, సంపాదకులు.
* తమ్మారెడ్డి చలపతిరావు (1944 మే 8 - 2022 డిసెంబరు 25) సుప్రసిద్ద తెలుగు సినీ నటుడు.
* తాతినేని చలపతిరావు, సంగీత దర్శకులు. 
* పప్పల చలపతిరావు (జ: 1 జనవరి, 1946) భారత పార్లమెంటు సభ్యుడు. 
* మానికొండ చలపతిరావు (1908 -1983) పత్రికా రచయిత, సంపాదకుడు, గ్రంథకర్త, సాహితీవేత్త, మానవతావాది.

వర్గం:పుంలింగ పేర్లు
నాగమంగళ శాసనసభ నియోజకవర్గం

**నాగమంగళ శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మండ్య జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

#### మైసూర్ రాష్ట్రం

* 1951: ఎం. శంకరలింగే గౌడ, స్వతంత్ర 
* 1957: T. మరియప్ప, కాంగ్రెస్ 
* 1962: TN మాడప్ప గౌడ, స్వతంత్ర 
* 1967: కె. సింగరి గౌడ, కాంగ్రెస్ 
* 1972: TN మాడప్ప గౌడ, ఇండియన్ నేషనల్ కాంగ్రెస్  

##### కర్ణాటక రాష్ట్రం

* 1978: HT కృష్ణప్ప, జనతా పార్టీ 
* 1983: చిగరిగౌడ, స్వతంత్ర 
* 1984 (బై-పోల్) : HT కృష్ణప్ప, స్వతంత్ర 
* 1985: HT కృష్ణప్ప, జనతా పార్టీ 
* 1989: ఎల్. ఆర్. శివరామే గౌడ, స్వతంత్ర 
* 1994: ఎల్. ఆర్. శివరామే గౌడ, స్వతంత్ర 
* 1999: ఎన్. చలువరాయ స్వామి, జనతాదళ్ (సెక్యులర్) 
* 2004: ఎన్. చలువరాయ స్వామి, జనతాదళ్ (సెక్యులర్) 
* 2008: సురేష్ గౌడ, కాంగ్రెస్ 
* 2013: ఎన్. చలువరాయ స్వామి, జనతాదళ్ (సెక్యులర్) 
* 2018: సురేష్ గౌడ, జనతాదళ్ (సెక్యులర్)  
* 2023: ఎన్. చలువరాయ స్వామి, కాంగ్రెస్

## మూలాలు

వర్గం:కర్ణాటక శాసనసభ నియోజకవర్గాలు
కృష్ణరాజ్‌పేట శాసనసభ నియోజకవర్గం

**కృష్ణరాజ్‌పేట శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మాండ్య జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

### మైసూర్ రాష్ట్రం

* 1951: ఎస్.ఎం. లింగప్ప, కాంగ్రెస్ 
* 1957: ఎం.కె.బొమ్మె గౌడ, కాంగ్రెస్ 
* 1962: ఎన్. నంజే గౌడ, స్వతంత
* 1967: ఎం.కె.బొమ్మెగౌడ, స్వతంత్ర
* 1972: ఎస్.ఎం.లింగప్ప, కాంగ్రెస్

#### కర్ణాటక రాష్ట్రం

* 1978: ఎస్.ఎం.లింగప్ప, జనతా పార్టీ
* 1983: ఎం. పుట్టస్వామిగౌడ, కాంగ్రెస్
* 1985: కృష్ణ, జనతా పార్టీ
* 1989: ఎం. పుట్టస్వామిగౌడ, కాంగ్రెస్
* 1994: కృష్ణ, జనతాదళ్ (1996లో లోక్‌సభకు ఎన్నికయ్యారు)
* 1996 (బై-పోల్) : బి. ప్రకాష్, స్వతంత్ర 
* 1999: కె.బి. చంద్రశేఖర్, కాంగ్రెస్
* 2004: కృష్ణ, జనతాదళ్ (సెక్యులర్)
* 2008:కె.బి. చంద్రశేఖర్, కాంగ్రెస్
* 2013: నారాయణ గౌడ, జనతాదళ్ (సెక్యులర్) 
* 2018 : నారాయణ గౌడ, జనతాదళ్ (సెక్యులర్). 2019లో రాజీనామా చేసి, మళ్లీ బీజేపీ సభ్యుడిగా ఎన్నికయ్యారు.
* 2019 (బై-పోల్) : నారాయణ గౌడ, బీజేపీ 
* 2023: హెచ్.టి. మంజునాథ్, జనతాదళ్ (సెక్యులర్) 

## మూలాలు

వర్గం:కర్ణాటక శాసనసభ నియోజకవర్గాలు
యాస్కుడు

**యాస్కుడు** లేదా యాస్కాచార్యడు ప్రాచీన భాషావేత్తలలో ఒకరు. ఇతను వ్రాసిన నిరుక్తము ప్రసిద్ధమైనది.

## జీవిత విశేషములు

పండితుల మధ్య యాస్కుడు కాల నిర్ణయ విషయంలో అనేక విభేదాలు ఉన్నాయి. ఆధునిక పాశ్చాత్య పండితుల ప్రకారం, యాస్కుడు సుమారు క్రీ. శ. 7వ శతాబ్దానికి చెందినవాడని అంటారు. పాణిని కంటే యాస్కుడు పెద్దవాడని చరిత్రకారులు భావిస్తున్నారు. యాస్కుడు వ్రాసిన నిరుక్తశాస్త్రము చివరలో పారస్కర అనే పేరు ఉంది. అతను పారాస్కర దేశీయుడని చెందినవాడని ఇది తెలుపుచున్నది. అలాగే, అతని వంశం పేరు యాస్క, అతని వ్యక్తిగత పేరు ఏమిటో ఇప్పటివరకు తెలియదు. తన యొక్క వ్యక్తిగత పేరు తెలియనందు వలన ఈ నిరుక్తశాస్త్ర గ్రంథకారుడు తన యొక్క గోత్రనామంతో పిలవబడుచిన్నాడు.

యాస్కుడు చేసిన రెండు రచనలు ఉన్నాయి. అవి నిఘంటువు, నిరుక్తశాస్త్రము. ఈయన వ్రాసిన నిఘంటువులో వేద పదాల సమాహారం ఉంది. యాస్కుడుకి ముందు కూడా ఒక నిఘంటు వచనం ఉండేది. కానీ యాస్కుడు ద్వారా అది దోష నివృత్తి చేయబడింది. తాను స్వయంగా స్వపరిచిన నిఘంటుకు వ్యాఖ్యానమే మాత్రమే నిరుక్తము.

యాస్కుడు పాణిని కంటే పెద్దవాడుగా పరిగణించబడుతున్నది. ఎందుకంటే పాణిని వ్రాసిన అష్టాధ్యాయిలో వివరించిన దానికంటే యాస్కుడు నిరుక్తంలో వివరించిన సంస్కృత భాష యొక్క వివరణ పురాతనమైనది కనుక.

## బాహ్య లింకులు
* వేదాంగములు
* నిరుక్తము

## మూలములు

వర్గం:భాషావేత్తలు
కృష్ణరాజనగర శాసనసభ నియోజకవర్గం

**కృష్ణరాజనగర శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మైసూరు జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి. కృష్ణరాజనగర నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.

## ఎన్నికైన సభ్యులు

### మైసూర్ రాష్ట్రం

### కర్ణాటక

## మూలాలు

వర్గం:కర్ణాటక శాసనసభ నియోజకవర్గాలు
జైలర్

**జైలర్** 2023లో విడుదలైన యాక్షన్‌ కామెడీ సినిమా. సన్‌ పిక్చర్స్ బ్యానర్‌పై కళానిధి మారన్ నిర్మింస్తున్న ఈ సినిమాకు నెల్సన్ దిలీప్‌కుమార్ దర్శకత్వం వహించాడు.ఈ చిత్రం రజనీకాంత్ యొక్క 169వ చిత్రం అయిన తలైవర్ 169 అనే వర్కింగ్ టైటిల్‌తో ఫిబ్రవరి 2022లో అధికారికంగా ప్రకటించబడింది, జూన్‌లో అధికారికంగా జైలర్ అనే టైటిల్‌ను ప్రకటించారు.
 
రజినీకాంత్, శివరాజ్‌కుమార్‌, మోహన్ లాల్, రమ్యకృష్ణ ప్రధాన పాత్రల్లో నటించిన ఈ సినిమా 2023 ఆగష్టు 10న ఏషియన్‌ మల్టీప్లెక్స్‌, శ్రీ వెంకటేశ్వర క్రియేషన్స్‌ సంస్థలు విడుదల చేశాయి.

## నటీనటులు
* రజినీకాంత్
* శివరాజ్‌కుమార్‌
* మోహన్ లాల్
*జాకీష్రాఫ్‌
* రమ్యకృష్ణ
* తమన్నా
* ప్రియాంకా అరుళ్ మోహన్
* సునీల్ 
* యోగిబాబు 
* వినాయకన్
* రెడిన్ కింగ్స్లీ
* వసంత్ రవి
* జాఫర్ సాదిక్
*జి.మరిముత్తు
*అరంతాంగి నిషా
*రిత్విక్ జ్యోతి రాజ్

## సాంకేతిక నిపుణులు
*బ్యానర్: సన్‌ పిక్చర్స్
*నిర్మాత: కళానిధి మారన్‌  
*కథ, స్క్రీన్‌ప్లే, దర్శకత్వం: నెల్సన్ దిలీప్‌కుమార్
*సంగీతం: అనిరుధ్ రవిచందర్
*సినిమాటోగ్రఫీ: విజయ్ కార్తీక్ కన్నన్
*గాయకులు:  శిల్పారావు, అనిరుధ్‌
*పాటలు
*నువ్వు కావాలయ్యా.గానం. సిందూజ శ్రీనివాసన్, అనిరుద్ రవిచందర్.రచన: శ్రీసాయికిరణ్ .
*. హుకుం   గానం: దినకర్ కలవల, కోరస్.రచన: భాస్కరభట్ల.

## మూలాలు

## బయటి లింకులు
* 

వర్గం:2023 తెలుగు సినిమాలు
నరసింహరాజ శాసనసభ నియోజకవర్గం

**నరసింహరాజ శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మైసూరు జిల్లా, మైసూరు లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
## ఎన్నికైన సభ్యులు

* 1967: అజీజ్ సైత్, సంయుక్త సోషలిస్ట్ పార్టీ
* 1972: అజీజ్ సైత్, కాంగ్రెస్
* 1978: అజీజ్ సైత్, కాంగ్రెస్ (ఇందిర)
* 1983: అజీజ్ సైత్, జనతా పార్టీ
* 1985: ముక్తార్ ఉన్నిసా, భారత జాతీయ కాంగ్రెస్
* 1989: అజీజ్ సైత్, ఇండియన్ నేషనల్ కాంగ్రెస్
* 1994: మారుతీరావు పవార్, భారతీయ జనతా పార్టీ
* 1999: అజీజ్ సైత్, కాంగ్రెస్
* 2002 (బై-పోల్) : తన్వీర్ సైత్, కాంగ్రెస్
* 2004:తన్వీర్ సైత్, కాంగ్రెస్
* 2008: తన్వీర్ సైత్, కాంగ్రెస్
* 2013: తన్వీర్ సైత్, కాంగ్రెస్
* 2018: తన్వీర్ సైత్, కాంగ్రెస్
* 2023 : తన్వీర్ సైత్, కాంగ్రెస్

## మూలాలు

వర్గం:కర్ణాటక శాసనసభ నియోజకవర్గాలు
పింకీ పారిఖ్

**పింకీ పారిఖ్**, గుజరాత్‌ రాష్ట్రానికి చెందిన టివి, సినిమా నటి. రామానంద్ సాగర్ తీసిన *శ్రీ కృష్ణ* (1994) ధారావాహికలో రుక్మిణిగా నటించి ప్రసిద్ధి పొందింది. అంతేకాకుండా వివిధ టీవీ సీరియల్స్, సినిమాలలో కూడా నటించింది. *మన్, మోతీ నే కాచ్‌* అనే సినిమాలో నటించిన పింకీ, గుజరాత్ రాష్ట్ర ప్రభుత్వం నుండి ఉత్తమ నటితో సహా పలు అవార్డులను గెలుచుకుంది.

2021లో గుజరాత్‌లో సెట్ చేయబడిన "మోతీ బా నీ నాని వహు" అనే కొత్త టీవీ సిరీస్‌లో ప్రధాన పాత్ర పోషించింది.

## నటించినవి

## అవార్డులు
* *మన్, మోతీ నే కాచ్* (1999–2000)కి ఉత్తమ నటిగా గుజరాత్ రాష్ట్ర చలనచిత్ర అవార్డులు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:గుజరాతీ సినిమా నటీమణులు
వర్గం:టెలివిజన్ నటీమణులు
వర్గం:రంగస్థల నటీమణులు
తిలక్ లేఖలు

**తిలక్ లేఖలు** దేవరకొండ బాలగంగాధర తిలక్ తెలుగులో రచించబడిన లేఖల సంకలనం. ఇది 1968లో ముద్రించబడినది. 

## సంకలనం
తిలక్ ఎందరో కవిమిత్రులకు ఎన్నో లేఖలు వ్రాశారు. వాటిలో సుమారు 70 లేఖలు లభించాయి. 1966లో తిలక్ మరణానంతరం తణుకులోని ఆయన మిత్రులు, అభిమానులు ముఖ్యంగా శ్రీమతి మోగంటి మాణిక్యాంబాదేవి, "తిలక్ సాహితీ సరోవరము" అనే సంస్థను స్థాపించారు. తిలక్ ఆమెకు వ్రాసిన లేఖలతో బాటు సోమసుందర్, వరవరరావు, ఇంద్రగంటి శ్రీకాంతశర్మ, మిరియాల రామకృష్ణ, జానకీ జాని లాంటి మిత్రులకు వ్రాసిన లేఖలు మొత్తం 63 సేకరించారు. ఆమె 1968 జూన్ నెలలో "తిలక్ లేఖలు" అనే పేరుతో 76 పుటల లేఖలు, మరో 62 పుటల వ్యాసానుబంధం, 6 పుటల పీఠికను కలిపి మొత్తం 144 పేజీల గ్రంథాన్ని ప్రచుతించారు.
### తిలక్ సాహితీ సరోవరం లేఖలు
తిలక్ అభ్యుదయ కవి ఆవంత్స సోమసుందర్ గారికి 1952-1966 మధ్యకాలంలో 22 లేఖలు వ్రాశారు. అలాగే వరవరరావు గారికి 1963-1966 మధ్య 17 లేఖలు వ్రాశారు. మిరియాల రామకృష్ణగారికి 1961-66 కాలంలో 15 లేఖలు పంపారు. ఇంద్రగంటి శ్రీకాంతశర్మ గారికి 1964లో ఒక పెద్దలేఖ వ్రాశారు. ఒక సంవత్సరకాలంలో (1961-62) మోగంటి మాణిక్యాంబాదేవి గారికి 8 సుదీర్ఘమైన లేఖలు వ్రాశారు. తంగిరాల సుబ్బారావుగారి ప్రకారం ఈ లేఖల్లో తిలక్ హృదయం, ఆత్మ ఆవిష్కరించబడ్డాయి.
### నవత లేఖలు
తిలక్ 1964-66 కాలంలో దిగంబరకవులు అయిన నగ్నమునికి, నిఖిలేశ్వర్కి, అబ్బూరి గోపాలకృష్ణకి, శిష్ట్లా జగన్నాథం గార్లకి మొత్తం ఏడు లేఖలు వ్రాశారు. ఇవి నవత పత్రికలో ప్రచురించబడ్డాయి.

## మూలాలు

వర్గం:తెలుగు సాహిత్యం
వర్గం:1968 పుస్తకాలు
వర్గం:ఎమెస్కో ప్రచురణలు
వర్గం:లేఖలు
బెల్గోరోడ్ జెండా

thumb|బెల్గోరోడ్ జెండా
**బెల్గోరోడ్ జెండా** రష్యన్ ఫెడరేషన్, బెల్గోరోడ్ ప్రాంతం, బెల్గోరోడ్ నగరం యొక్క అధికారిక చిహ్నాలలో (కోట్ ఆఫ్ ఆర్మ్స్‌తో పాటు) ఒకటి. జెండా నగర నివాసుల ఐక్యత, పరస్పర చర్యకు చిహ్నం.

ప్రస్తుత జెండా 1999 జూలై 22న బెల్గోరోడ్ సిటీ కౌన్సిల్ ఆఫ్ డిప్యూటీస్ నంబర్ 321 యొక్క నిర్ణయం ద్వారా ఆమోదించబడింది, 2002లో రిజిస్ట్రేషన్ నంబర్ 978తో రష్యన్ ఫెడరేషన్ యొక్క స్టేట్ హెరాల్డిక్ రిజిస్టర్‌లోకి ప్రవేశించింది.

## వివరణ
బెల్గోరోడ్ నగరం యొక్క జెండా (దిగువ తెల్లటి చారతో ఉన్న నీలిరంగు కాన్వాస్) పసుపు సింహం దాని వెనుక కాళ్ళపై నిలబడి దాని పైన తెల్లటి డేగతో ఉన్నట్లు వర్ణిస్తుంది. నగర చిహ్నాలు 300 సంవత్సరాలకు పైగా పాతవి, పీటర్ I పాలనలో కనిపించాయి. పోల్టావా (1709) యుద్ధంలో స్వీడన్‌లపై విజయం సాధించినందుకు గౌరవసూచకంగా రష్యన్ జార్ బెల్గోరోడ్ ప్రజలకు కోట్ ఆఫ్ ఆర్మ్స్ అందించాడు. 1712 లో, బెల్గోరోడ్ రెజిమెంట్ యొక్క బ్యానర్పై కోటు చిత్రీకరించబడింది, ఇది శత్రువును ఓడించింది, 1727 లో ఇది కొత్తగా ఏర్పడిన ప్రావిన్స్ యొక్క చిహ్నంగా మారింది.

## లింకులు

## మూలాలు
సప్తమి గౌడ

**సప్తమి గౌడ** (జననం 1996 జూన్ 8) భారతీయ చలనచిత్ర నటి, ఆమె ప్రధానంగా కన్నడ చిత్రాలలో నటిస్తుంది. 

2023లో అభిషేక్‌ అంబరీష్‌ కథానాయకుడిగా సెట్స్‌పైకి వెళ్తున్న ప్రేమ కథాచిత్రం *కాళి*లో నాయికగా ఆమె ఎంపిక అయింది. అలాగే ప్రముఖ దర్శకుడు వివేక్ అగ్నిహోత్రి తెరకెక్కిస్తున్న బాలీవుడ్ చిత్రం ది వ్యాక్సిన్ వార్ లో కూడా ఆమెనటించనుంది.

## బాల్యం, విద్య
సప్తమి గౌడ బెంగళూరులో 1996 జూన్ 8న జన్మించింది. ఆమె తండ్రి ఉమేష్ ఎస్కే దొడ్డి పోలీసు ఉన్నతాధికారి, తల్లి శాంత మాదయ్య గృహిణి. ఆమె చెల్లెలు ఉత్తరే గౌడ వృత్తిరీత్యా స్విమ్మర్. సప్తమి గౌడ పాఠశాల విద్య బెంగళూరులోని బాల్డ్‌విన్ బాలికల ఉన్నత పాఠశాలలో సాగింది. ఇంటర్మీడియట్ శ్రీ కుమారన్ చిల్డ్రన్స్ హోమ్ కాంపోజిట్ జూనియర్ కళాశాలలో జరిగింది. ఆ తరువాత ఆమె సివిల్ ఇంజనీరింగ్‌లో బ్యాచిలర్ ఆఫ్ టెక్నాలజీని అభ్యసించింది.

## కెరీర్
ఐదేళ్ల వయసులో సప్తమి గౌడ ఈత శిక్షణ పొందింది. 2006 నుంచి 2010 వరకు రాష్ట్ర, జాతీయ స్థాయిలో పలు స్విమ్మింగ్ పోటీల్లో పాల్గొన్న సప్తమి గౌడ ఎన్నో రజత, కాంస్య, బంగారు పతకాలను కైవసం చేసుకుంది. సప్తమి గౌడ 2020లో విడుదలైన దునియా సూరి *పాప్‌కార్న్ మంకీ టైగర్* (ಪಾಪ್‌ಕಾರ್ನ್ ಮಂಕಿ ಟೈಗರ್ ) చిత్రంతో తన నటనను ప్రారంభించింది. దీనికిగాను 2021లో ఉత్తమ తొలి నటిగా సౌత్ ఇండియన్ ఇంటర్నేషనల్ మూవీ అవార్డును గెలుచుకుంది. కన్నడ దర్శకుడు రిషభ్ శెట్టి తెరకెక్కించి, అతనే ప్రధాన పాత్రలో నటించన కాంతార (2022) చిత్రంలో ఆయనకు జోడిగా సప్తమి గౌడ నటించింది. ఇందులో ఆమె నటనకు ప్రసిద్ధి చెందింది. మొదట కన్నడలో మాత్రమే విడుదలైన కాంతార చిత్రం ఆ తరువాత తెలుగు, తమిళం, హిందీ భాషల్లో కూడా డబ్ చేసి విడుదల చేశారు. పాన్ ఇండియా స్థాయిలో కాంతార విజయఢంకా మోగిస్తోంది.

### సినిమాలు

## మూలాలు

వర్గం:కన్నడ సినిమా నటీమణులు
దాస్‌ కా ధమ్కీ

**దాస్‌ కా ధమ్కీ** 2023లో విడుదలైన కామెడీ థ్రిల్లర్‌ సినిమా. వన్మయి క్రియేషన్స్‌ & విశ్వక్‌ సేన్‌ సినిమాస్ బ్యానర్‌పై కరాటే రాజు నిర్మించిన సినిమాకు విశ్వక్ సేన్ దర్శకత్వం వహించాడు. విశ్వక్ సేన్, నివేదా పేతురాజ్, రావు రమేశ్, హైపర్ ఆది, పృథ్విరాజ్‌ ప్రధాన పాత్రల్లో నటించిన ఈ సినిమా మార్చి 22న తెలుగు, తమిళం, మలయాళం, కన్నడ, హిందీ భాషల్లో విడుదలై ఏప్రిల్ 14 నుండి ఆహా ఓటీటీలో స్ట్రీమింగ్ కానుంది.

## నటీనటులు

* విశ్వక్ సేన్
* నివేదా పేతురాజ్
* రావు రమేశ్
* హైపర్ ఆది
* పృథ్విరాజ్‌
* తరుణ్ భాస్కర్
* శౌర్య ఖరే  
* రతి హుల్జీ
* అక్షర గౌడ
* అజయ్
* మహేష్
* దువ్వాసి మోహన్
* రోహిణి
* కాదంబరి కిరణ్
* రజిని
* అమిత్ శర్మ
* సూర్య కుమార్
* ఐరేని మురళీధర్ గౌడ్

## పాటల జాబితా

ఆల్ మోస్ట్ పడిపోయేందే పిల్లా ,రచన: పూర్ణచారి , గానం: ఆదిత్య ఆర్.కె , లియోన్ జేమ్స్ 

మావా బ్రో , రచన: కాసర్ల శ్యామ్, గానం.రామ్ మిరియాల  

ఓ డాలర్ పిల్లగా , రచన: పూర్ణచారీ , గానం.దీపక్ బ్లూ , మంగ్లీ

## సాంకేతిక నిపుణులు
*బ్యానర్: వన్మయి క్రియేషన్స్‌ & విశ్వక్‌ సేన్‌ సినిమాస్ 
*నిర్మాత: కరాటే రాజు 
*కథ: ప్రసన్న కుమార్ బెజవాడ
*స్క్రీన్‌ప్లే, దర్శకత్వం: విశ్వక్ సేన్  
*సంగీతం:  లియోన్‌ జేమ్స్
*సినిమాటోగ్రఫీ: దినేష్ కే బాబు  
*ఎడిటర్: అన్వార్ అలీ
*ఆర్ట్ డైరెక్టర్: ఏ.రామాంజనేయులు
*పాటలు: పూర్ణాచారి, కాసర్ల శ్యామ్
*ఫైట్స్: టోడర్ లాజరోవ్-జుజి, దినేష్ కె బాబు, వెంకట్

## మూలాలు

## బయటి లింకులు
* 

వర్గం:2023 తెలుగు సినిమాలు
ఆరోహి పటేల్

**ఆరోహి పటేల్**, గుజరాత్ రాష్ట్రానికి చెందిన టివి, సినిమా నటి. సందీప్ పటేల్ తీసిన *మోతీ నా చౌక్ రే సప్నా మ దితా* అనే సినిమాలో బాలనటిగా తన నట జీవితాన్ని ప్రారంభించింది. *ప్రేమ్‌జీ: రైజ్ ఆఫ్ ఏ వారియర్* అనే సినిమాలో మొదటిసారిగా ప్రధాన పాత్రలో నటించింది. ఈ సినిమా 10 ప్రముఖ గుజరాత్ రాష్ట్ర అవార్డులను గెలుచుకుంది. *లవ్ నీ భావై*, *చాల జీవి లయియే* సినిమాల ద్వారా ప్రసిద్ధి చెందింది. 17వ వార్షిక ట్రాన్స్‌మీడియా గుజరాతీ స్క్రీన్ అండ్ స్టేజ్ అవార్డ్స్-2017లో, రేడియో సిటీ సినీ అవార్డ్స్-2017లో *లవ్ నీ భావాయికి*  'ఉత్తమ నటి' అవార్డును కూడా అందుకుంది.

2019లో విజయగిరి బావ దర్శకత్వం వహించిన *మోంటు నీ బిట్టు* అనే సినిమాలో కూడా నటించింది. ఈ సినిమాకు ఉత్తమ నటి విభాగంలో 2019 గిఫా అవార్డును కూడా అందుకుంది.

## జననం, విద్య
గుజరాత్‌ రాష్ట్రంలోని అహ్మదబాదులోని దర్శక-నిర్మాత ద్వయం సందీప్ పటేల్ - ఆర్తీ పటేల్‌ దంపతులకు ఆరోహి జన్మించింది. ఆరోహికి సంజనా పటేల్ అనే చెల్లెలు కూడా ఉంది. అహ్మదాబాద్ విశ్వవిద్యాలయంలోని హెచ్‌ఎల్ ఇన్‌స్టిట్యూట్ ఆఫ్ కామర్స్ నుండి అకౌంట్స్‌లో స్పెషలైజేషన్‌తో బ్యాచిలర్స్ ఇన్ కామర్స్ పూర్తి చేసింది. గుజరాత్ విశ్వవిద్యాలయం నుండి డెవలప్‌మెంట్ కమ్యూనికేషన్‌లో పోస్ట్ గ్రాడ్యుయేషన్ చేసింది.

అహ్మదాబాద్‌లోని ప్రముఖ రేడియో స్టేషన్‌లలో ఒకటైన 94.3 మై ఎఫ్ఎంలో 2012 ఏప్రిల్ నుండి 2014 జనవరి వరకు ఇంటర్న్‌షిప్ గా పనిచేసింది. టివి9 గుజరాతీలో 2014 ఏప్రిల్ నుండి 2014 జూన్ వరకు రెండు నెలల ఇంటర్న్‌షిప్ కూడా చేసింది. కళాశాల స్థాయిలో డ్యాన్స్, నాటక పోటీలలో పాల్గొని, గెలుపొందింది. కళాశాలలో ఉండగానే *ప్రేమ్‌జీ: రైజ్ ఆఫ్ ఏ వారియర్‌లో* తన మొదటి ప్రధాన పాత్రను పొందింది.

## టెలివిజన్

## సినిమాలు

### వెబ్ సిరీస్

## మూలాలు

## బయటి లింకులు
* 
* 
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:గుజరాతీ సినిమా నటీమణులు
వర్గం:టెలివిజన్ నటీమణులు
స్కాండినేవియా

**స్కాండినేవియా** అనేది ఉత్తర ఐరోపాలోని ఒక ప్రాంతం. ఈ ప్రాంతంలో నివసించే ప్రజల మధ్య చారిత్రక, సాంస్కృతిక, భాషల పరంగా బలమైన సంబంధ బాంధవ్యాలు ఉన్నాయి. ఆంగ్ల వాడుకలో స్కాండినేవియా అంటే డెన్మార్క్, నార్వే, స్వీడన్ దేశాలు కలిసిన భూభాగం. వీటినే *నోర్డిక్ కంట్రీస్* అని కూడా అంటారు. దీని భౌగోళిక స్వరూపం అనేక వైవిధ్యాలతో కూడుకుని ఉంటుంది.

ఈ ప్రాంతం వైకింగ్ యుగంలో మంచి ప్రాముఖ్యంలోకి వచ్చింది. స్కాండినేవియన్ వాసులు ఐరోపా అంతటా జరిగిన దండయాత్రలు, పోరాటాలు, వలసలు ఏర్పాటులో ప్రముఖ పాత్ర పోషించారు. వీళ్ళు తమ దగ్గర ఉండే పెద్ద ఓడలను ప్రపంచ అన్వేషణకు వాడుకున్నారు. ఉత్తర అమెరికాకు చేరుకున్న మొదటి యూరోపియన్లు వీరే. ఈ ప్రాంతాలు కూడా క్రైస్తవ మత ప్రభావానికి లోనయ్యాయి. దీనివల్ల, డెన్మార్క్, స్వీడన్, నార్వే దేశాలు కలిసి కల్మార్ యూనియన్ అనే పేరుతో ఏకం అయ్యాయి. ఇది సుమారు 100 ఏళ్ళ పాటు కొనసాగిన తర్వాత స్వీడన్ రాజ్ గుస్తావ్ 1 స్వాతంత్ర్యం ప్రకటించాడు. అలాగే ఈ దేశాల మధ్య కొన్ని యుద్ధాలు కూడా జరిగాయి. దీనివల్ల ప్రస్తుతం ఉన్న దేశపు సరిహద్దులు ఏర్పడ్డాయి. స్వీడన్, నార్వే కూడా 1905 దాకా కలిసి ఉన్నాయి.

ఈ ప్రాంతపు ఆర్థిక వ్యవస్థలు ఐరోపాలో అత్యంత బలమైన వ్యవస్థలు. డెన్మార్క్, ఫిన్లాండ్, ఐస్‌ల్యాండ్, నార్వే, స్వీడన్ దేశాలలో ఉదారమైన సంక్షేమ పథకాలు ఉన్నాయి. దీనినే నోర్డిక్ నమూనా అని వ్యవహరిస్తుంటారు.

## మూలాలు

వర్గం:ఐరోపా
రూపల్ పటేల్

**రూపల్ పటేల్**, మహారాష్ట్రకు చెందిన టివి, సినిమా నటి. *సాత్ నిభానా సాథియా* సీరియల్ లో కోకిలా మోడీ పాత్రను, *యే రిష్టే హై ప్యార్ కే* సీరియల్ లో మీనాక్షి రాజ్‌వంశ్ పాత్రను పోషించింది. 2020లో షోను ప్రమోట్ చేయడంకోసం *సాథ్ నిభానా సాథియా* రెండవ సీజన్‌లోకోకిల మోడీ పాత్రను తిరిగి పోషించింది.

## జననం, విద్య
రూపల్ పటేల్ 1974 లేదా 1975లో మహారాష్ట్ర రాజధాని బొంబాయిలోని గుజరాతీ కుటుంబంలో జన్మించింది. కామర్స్‌లో డిగ్రీతోపాటు న్యూఢిల్లీలోని నేషనల్ స్కూల్ ఆఫ్ డ్రామాలో నటనలో శిక్షణ పొందింది.

## వ్యక్తిగత జీవితం
నటుడు రాధాకృష్ణ దత్‌తో రూపల్ పటేల్ వివాహం జరిగింది.

## నటనారంగం

### 1985–2009
పిల్లల నాటకాల కోసం పనోరమా ఆర్ట్ థియేటర్స్ అనే నాటక సంస్థను ఏర్పాటుచేసింది. రేపాల్ పటేల్ 1985లో *మెహక్‌* అనే సినిమాలో చిన్న పాత్ర ద్వారా మొదట బాలీవుడ్‌ సినిమారంగంలోకి అడుగుపెట్టింది. *అంతర్నాద్* (1991), *సూరజ్ కా సత్వన్ ఘోడా* (1992), *పపీహా* (1993), *[[మమ్మో]]* (1994), *[[సమర్]]* (1999) వంటి ఇతర బాలీవుడ్ చిత్రాలలో నటించింది. వీటిలో కొన్ని చిత్రాలకు శ్యామ్ బెనగల్ దర్శకత్వం వహించారు.

2001లో స్టార్ ప్లస్‌లో జరీనా మెహతా తీసిన *షాగున్‌* సీరియల్ తో లఖీ పాత్ర ద్వారా హిందీ టెలివిజన్ పరిశ్రమలోకి ప్రవేశించింది. 2002లో *సౌ దాదా ససునా*లో ఆశాలత పాత్రను, సోనీ ఎంటర్‌టైన్‌మెంట్ టెలివిజన్‌లో *క్రైమ్ పెట్రోల్* అనే ప్రసిద్ధ క్రైమ్ థ్రిల్లర్ షో కొన్ని ఎపిసోడ్‌లలో నటించింది. 2009లో కలర్స్ టివిలో లిమిటెడ్ ప్రొడక్షన్ *జానే క్యా బాత్ హుయ్‌*లో వృందా పాత్రను పోషించింది.

### 2010–ప్రస్తుతం
2010 నుండి 2017 వరకు స్టార్ ప్లస్‌లో వచ్చిన *సాథ్ నిభానా సాథియా*లో స్ట్రిక్ట్ కోకిల మోడీగా నటించి, తన నటనకు విపరీతమైన ప్రజాదరణ, ప్రశంసలు పొందింది.

2019లో జీ టీవీలో ప్రతీక్ శర్మ తీసిన *మన్మోహిని*లో ఉష/కుబర్జ్రా పాత్రలో అతిథి పాత్రలో నటించింది. 2019 మార్చి నుండి 2020 అక్టోబరు వరకు స్టార్ ప్లస్‌లో ప్రసారమైన డైరెక్టర్స్ కుట్ ప్రొడక్షన్స్ టెలివిజన్ షో *యే రిష్టే హై ప్యార్ కే*లో మీనాక్షి రాజ్‌వంశ్ కపాడియా బూడిద పాత్రను పోషించింది.

2020 అక్టోబరులో *యే రిష్టే హై ప్యార్ కే* స్థానంలో *సాథ్ నిభానా సాథియా 2 పేరుతో సాథ్ నిభానా* *సాథియా* రెండవ సీజన్‌లో మళ్ళీ తన పాత్రను కోకిలా మోడీగా పోషించింది. *గ్యాంగ్స్ ఆఫ్ ఫిల్మిస్తాన్‌*లో అతిథిగా నటించింది.

## ఇతరాలు
స్వచ్ఛ భారత్ ఇండియా ప్రాజెక్ట్‌కు అంబాసిడర్‌గా ఉన్న రూపల్ పటేల్, భారత ప్రధాని నరేంద్ర మోడీ నుండి రెండుసార్లు గౌరవం పొందింది.

## నటించినవి

### సినిమాలు
* *మెహక్* (1985)
* *అంతర్నాడ్* (1991)
* *సూరజ్ కా సత్వన్ ఘోడా* (1992)
* *పపీహా* (1993)
* *మమ్మో* (1994)
* *[[సమర్]]* (1999)
* *జాగో* (2004) – అతిథి పాత్ర
* *పెహచాన్: ది ఫేస్ ఆఫ్ ట్రూత్* (2005)
* *సాంబార్ సల్సా* (2007) – ఆర్ట్ డైరెక్టర్

### టెలివిజన్

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:గుజరాతీ సినిమా నటీమణులు
వర్గం:టెలివిజన్ నటీమణులు
వర్గం:రంగస్థల నటీమణులు
వజ్జా వెంకయ్య

**వజ్జా వెంకయ్య** (1926 -  2020, నవంబరు 21) తెలంగాణ సాయుధ పోరాట యోధుడు, రాజకీయ నాయకుడు. సామ్యవాద సిద్ధాంతాలకు ఆకర్షితుడైన వెంకయ్య ప్రజాజీవితాన్ని సాగించి, పోరాటంలో రెండేళ్ళకు పైగా జైలుజీవితాన్ని గడిపాడు.

## జననం
వెంకయ్య 1926లో బుచ్చయ్య - కోటమ్మ దంపతులకు తెలంగాణ రాష్ట్రం, ఖమ్మం జిల్లా, నేలకొండపల్లి మండలంలోని మండ్రాజుపల్లిలో జన్మించాడు.

## వ్యక్తిగత జీవితం
వెంకయ్యకు అమతమ్మతో వివాహం జరిగింది.

## సాయుధ పోరాటం
1944లో నేలకొండపల్లిలో జరిగిన పాలేరు ప్రాంత పూర్వ ఆంధ్ర మహాసభలో పాల్గొనడం ద్వారా ఉద్యమంలోకి అడుగుపెట్టాడు. ఖమ్మంలో నిర్వహించబడిన ఉద్యమానికి ముఖ్య భూమిక పోషించాడు. 1946 ఫిబ్రవరిలో మల్కాపురంలో జరిగిన 'కర్ర ట్రైనింగ్‌ క్యాంప్‌'లో శిక్షణ పొందాడు. 1946 జూన్‌లో ఏర్పడిన నేలకొండపల్లి- పాలేరు ప్రాంతీయ సాయుధ దళంలో సభ్యుడిగా చేరి రెండేళ్ళపాటు కొనసాగాడు. దళ సభ్యుడిగా నిజాం రాజుకు వ్యతిరేకంగా శిస్తులు కట్టకుండా చేయడం, దారులకు గండికొట్టి పోలీసుల ప్రయాణాలకు ఇబ్బందులు కలిగించే పనులు చేసేవాడు. 1948 సెప్టెంబరు 13న యూనియన్‌ సైన్యాలు తెలంగాణ ప్రాంతానికి వచ్చిన సమయంలో ప్రాంతీయ దళంలోని చెన్నారం పార్టీ క్యాంప్‌కు వెంకయ్య లీడర్‌గా ఉన్నాడు. భూస్వాములు, రజాకార్లలకు చెందిన భూములను ప్రజలకు పంచిపెట్టాడు.

### జైలు జీవితం
మూడేళ్ళపాటు అజ్ఞాతంలో ఉన్న వెంకయ్యపై పోలీసులు అరెస్టు వారెంట్‌ జారీ చేశారు. దాంతో 1949 జనవరి 30వ తేదీన లోంగిపోయిన వెంకయ్య 1951 మార్చి 13 వరకు జైలు జీవితం గడిపాడు. మొదటగా ఖమ్మం తీగల జైలులో ఉంచి వారంలో ఒకరోజు మాత్రమే అన్నం, మిగిలిన రోజులు జన్న గుగ్గిళ్ళు పెట్టేవారు. ఖమ్మం జైలులో నాలుగు నెలల పది రోజుల తరువాత గుల్బార్గా జైలుకు తరలించారు. అక్కడ జైలులోని అసౌకర్యాల గురించి తొటి నాయకులతో కలిసి వెంకయ్య పోరాటం చేశాడు. ఆ పోరాటంలో పాల్గొన్నందుకు ఒకరోజు ఎండలో మాడ్చడం, మరొక రోజు వానలో తడపడం వంటి చిత్రహింసలను పెట్టారు. ఒకరోజు ' బాకిలే' అనే అధికారి జైలుకు వస్తే వెంకయ్య జైలులోని పరిస్థితులను రిపోర్టు చేస్తే వెంకయ్య కాళ్ళకు బేడీలు వేసి 'గంజికొట్లో' వేసి మూడురోజులు విపరీతంగా లాఠీలతో కొట్టారు. కామన్‌వెల్త్‌ కోర్టుకు అప్పీలు చేసిన తర్వాత విడుదలయ్యాడు.

## రాజకీయ జీవితం
1956 మార్చిలో తల్లంపాడు వచ్చిన వెంకయ్య, ఆ గ్రామంలో సీపీఐ (ఎం) పార్టీని స్థాపించి 1981 గ్రామపంచాయతీ ఎన్నికల్లో వైస్‌ ప్రెసిడెంట్‌గా గెలిచాడు. తల్లంపాడు చెరువు నీటి తీరువా చైర్మన్‌గా, డీసీసీబీ డైరెక్టర్‌గా పనిచేశాడు. తన దగ్గర పనిచేసే పాలేర్లకు, కూలీలకు సన్మానాలు చేశాడు.

## మరణం
హైదరాబాద్‌లోని ఒక ఆస్పత్రిలో చికిత్స పొందిన వెంకయ్య 2020, నవంబరు 21న మధ్యాహ్నం మరణించాడు.

## మూలాలు

వర్గం:1926 మరణాలు
వర్గం:ఖమ్మం జిల్లా ఉద్యమకారులు
వర్గం:ఖమ్మం జిల్లా కమ్యూనిస్టు నాయకులు
వర్గం:ఖమ్మం జిల్లా కార్మిక నాయకులు
వర్గం:ఖమ్మం జిల్లా వ్యక్తులు
వర్గం:తెలంగాణ ఉద్యమకారులు
వర్గం:తెలంగాణ సాయుధ పోరాట యోధులు
లక్ష్మీ మీనన్ (నటి)

**లక్ష్మీ మీనన్** (జననం 1996 మే 19) భారతీయ నటి. ఆమె ప్రధానంగా తమిళ చిత్రాలలో నటిస్తుంది. 2013లో వచ్చిన నా బంగారు తల్లి చిత్రంతో తెలుగు ప్రేక్షకులకు ఆమె దగ్గరయింది. ఈ చిత్రం తెలుగుతో పాటుగా మలయాళంలో ఎంతె అనే పేరుతో ఒకే సారి నిర్మించారు. ఈ సినిమా విడుదలకంటే ముందే జాతీయ స్థాయిలో మూడు అవార్డులను గెలుచుకుంది. అలాగే అంతర్జాతీయ చలన చిత్రోత్సవాలలోనూ ప్రశంసలు పొందింది.

## బాల్యం
రామకృష్ణన్, ఉషా మీనన్‌ దంపతులకు 1996 మే 19న కొచ్చిలో లక్ష్మీ మీనన్ జన్మించింది. తండ్రి దుబాయ్ ఆధారిత కళాకారుడు, తల్లి కొచ్చికి చెందిన నృత్య ఉపాధ్యాయురాలు.

## '''కెరీర్'''
మలయాళ చిత్రం రఘువింటే స్వాంతమ్ రజియా (2011)లో సహాయ పాత్రలో తన నటనా రంగ ప్రవేశం చేసింది. ఆమె 2012లో తన తొలి తమిళ చిత్రం కుమ్కిలో కథానాయికగా నటించింది. అదే సంవత్సరం సుందరపాండియన్ చిత్రంలోనూ నటించింది. ఆమె తదుపరి మూడు తమిళ చిత్రాలు కూడా వాణిజ్యపరంగా విజయం సాధించాయి. ఆమె 2013లో ఉత్తమ మహిళా అరంగేట్రం కోసం ఫిల్మ్‌ఫేర్ అవార్డును గెలుచుకుంది. అలాగే ఉత్తమ నటిగా తమిళనాడు రాష్ట్ర చలనచిత్ర అవార్డును సుందరపాండియన్, కుమ్కిలో తన పాత్రలకు అందుకుంది.

## ఫిల్మోగ్రఫీ

## గాయనిగా

## అవార్డులు, నామినేషన్లు

## మూలాలు

వర్గం:1996 జననాలు
వర్గం:భారతీయ నటీమణులు
పాప్‌కార్న్ (2023 సినిమా)

**పాప్‌కార్న్‌** 2023లో విడుదలైన కామెడీ థ్రిల్లర్‌ సినిమా. ఎంఎస్‌ చలపతి రాజు సమర్పణలో ఆచార్య క్రియేషన్స్‌, అవికా స్క్రీన్‌ క్రియేషన్స్‌ బ్యానర్‌లపై భోగేంద్ర ప్రసాద్‌ గుప్తా నిర్మించిన సినిమాకు మురళి గంధం దర్శకత్వం వహించాడు. అవికా గోర్‌, సాయి రోనక్‌ ప్రధాన పాత్రల్లో నటించిన ఈ సినిమా ట్రైలర్‌ను జనవరి 4న  హీరో నాగార్జున విడుదల చేయగా, సినిమా ఫిబ్రవరి 10న విడుదలైంది.
## కథ
సమీరణ (అవికా గోర్) తన తల్లితో ఉంటూ ఆమె అందగత్తెనని అనుకుంటూ ఉంటుంది.  ఉప్పల్ మాల్ లో షాపింగ్ కి వెళ్లి లిఫ్ట్ ఎక్కుతుంది. తన తాతయ్య (చారు హాసన్) కలను  నెరవేర్చాలని తపించే మ్యూజిషియన్ పవన్ (సాయిరోనక్) తాతగారి పుట్టినరోజుకి షాపింగ్ మాల్ కి వచ్చి సామాన్లు కొని లిఫ్ట్ ఎక్కుతాడు. ఈ సమయంలో షాపింగ్ మాల్ లో బాంబ్ పేలుడు వలన లిఫ్టు ఆగిపోయి అందులో ఇద్దరూ ఉండిపోతారు. ఆ లిఫ్టులో ఆస్తమా వల్ల సమీరణ ప్రాణాలకు ముప్పు ఏర్పడితే పవన్ ఏం చేశాడు? చివరకు ఏమైంది? అనేదే మిగతా సినిమా కథ.

## నటీనటులు
* అవికా గోర్‌
* సాయి రోనక్‌
* చారు హాసన్
## సాంకేతిక నిపుణులు
*బ్యానర్: ఆచార్య క్రియేషన్స్‌, అవికా స్క్రీన్‌ క్రియేషన్స్‌ 
*నిర్మాత: భోగేంద్ర ప్రసాద్‌ గుప్తా
* సహ నిర్మాతలు: అవికా గోర్, ఎం.ఎస్‌. చ‌ల‌ప‌తి రాజు, శేషు బాబు పెద్దింటి
*కథ, స్క్రీన్‌ప్లే, దర్శకత్వం: మురళి గంధం
*సంగీతం: శ్రవణ్‌ భరద్వాజ్‌ 
*సినిమాటోగ్రఫీ: ఎం.ఎన్. బాల్ రెడ్డి
*కూర్పు: కార్తీక శ్రీనివాస్

## మూలాలు

## బయటి లింకులు
* 

వర్గం:2023 తెలుగు సినిమాలు
హనూర్ శాసనసభ నియోజకవర్గం

**హనూర్ శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం చామరాజనగర్ జిల్లా, చామరాజనగర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

### మైసూర్ రాష్ట్రం

### కర్ణాటక

## మూలాలు

వర్గం:కర్ణాటక శాసనసభ నియోజకవర్గాలు
శుభ్‌మ‌న్ గిల్

**శుభ్‌మ‌న్ గిల్** భారతదేశానికి చెందిన అంతర్జాతీయ క్రికెట్ క్రీడాకారుడు. ఆయన భారత క్రికెట్ జట్టు జులై 2019లో న్యూజిలాండ్‌ టీంతో జరిగిన వన్డే సిరీస్‌ తో అంతర్జాతీయ క్రికెట్‌లో అడుగుపెట్టి, 18న హైదరాబాద్, ఉప్పల్‌లోని రాజీవ్ గాంధీ అంతర్జాతీయ క్రికెట్ స్టేడియంలో న్యూజిలాండ్‌తో జరిగిన వ‌న్డేలో తొలి డబుల్ సెంచ‌రీ సాధించడమే కాకుండా, అత్యంత పిన్న వయస్సులో డబుల్ సెంచ‌రీ చేసిన భారత క్రికెటర్‌గా  & భారత్ తరఫున అత్యంత వేగంగా 1000 వన్డే పరుగులు పూర్తి చేసుకున్న తొలి భార‌త ఆట‌గాడిగా రికార్డు సృష్టించాడు. శుభ్‌మ‌న్ గిల్ 2023 ఫిబ్రవరి 01న న్యూజిలాండ్ తో జరిగిన మూడో టీ20లో తన తొలి టీ20 శతకం సాధించాడు. ఆయన భారత జట్టు త‌ర‌ఫున మూడు పార్మాట్ల‌లో శ‌త‌కం బాదిన ఐదో ఆట‌గాడిగా నిలిచాడు. 

శుభ్‌మ‌న్ గిల్ ఫిబ్రవరి 2025లో ఐసీసీ పురుషుల ప్లేయర్ ఆఫ్ ది మంత్ అవార్డును అందుకున్నాడు.  

శుభ్‌మన్ గిల్ జులై 2024లో  జింబాబ్వేతో జరిగే టీ20 సిరీస్‌కు కెప్టెన్‌గా నియమితుడయ్యాడు. 

ఇంగ్లండ్‌ పర్యటనలో భాగంగా ఇంగ్లండ్‌తో జరిగే 5 టెస్ట్‌ల సిరీస్‌కు టీమిండియా టెస్టు కెప్టెన్‌గా శుబ్‌మ‌న్ గిల్‌ను 2025 మే 24న బీసీసీఐ సెల‌క్ష‌న్ క‌మిటీ ఖరారు చేసింది.

శుబ్‌మ‌న్ గిల్‌ను 2025లో వెస్టిండీస్‌తో రెండు మ్యాచ్‌ల టెస్ట్ సిరీస్‌కు భారత్ జట్టు కెప్టెన్‌గా బీసీసీఐ సెల‌క్ష‌న్ క‌మిటీ ఖరారు చేసింది. 

శుబ్‌మ‌న్ గిల్‌ను 2025లో ఆస్ట్రేలియాతో జరిగిన వన్డే మ్యాచ్‌ల సిరీస్‌కు భారత్ జట్టు కెప్టెన్‌గా బీసీసీఐ సెల‌క్ష‌న్ క‌మిటీ ఖరారు చేసింది.

## మూలాలు

వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ట్వంటీ-20 క్రికెటర్లు
ఛత్రీవాలీ

**ఛత్రీవాలీ** 2023లో విడుదలైన హిందీ సినిమా. ఆర్‌ఎస్‌విపి మూవీస్ బ్యానర్‌పై రోనీ స్క్రూవాలా నిర్మించిన సినిమాకు తేజస్ దేవోస్కర్ దర్శకత్వం వహించాడు. రకుల్ ప్రీత్ సింగ్, సుమీత్ వ్యాస్, సతీష్ కౌశిక్ ప్రధాన పాత్రల్లో నటించిన ఈ సినిమా ట్రైలర్‌ను జనవరి 6న విడుదల చేయగా, సినిమా జనవరి 20న విడుదలైంది.
## కథ
సాన్యా ధింగ్రా (రకుల్ ప్రీత్ సింగ్) కెమిస్ట్రీ గ్రాడ్యుయేట్. ఇంటి దగ్గర పిల్లలకు ట్యూషన్లు చెబుతూ ఉద్యోగ ప్రయత్నాలు చేస్తుంది. ఈ క్రమంలో ఆమెకు కండోమ్ కంపెనీలో టెస్టర్‌గా (కండోమ్ క్వాలిటీ మేనేజర్‌గా) ఉద్యోగం వస్తుంది. మొదట ఈ ఉద్యోగాన్ని వద్దనుకున్నా కొన్ని రోజులు తరువాత ఉద్యోగంలో చేరుతుంది. సాన్యా కండోమ్ కంపెనీలో ఉద్యోగం చేస్తున్న విషయం చెప్పకుండా రిషి కార్ల (సుమిత్ వ్యాస్)ను వివాహం చేసుకుంటుంది. ఆమె ఉద్యోగం గురించి తెలిసిన తర్వాత రిషి ఎలా స్పందించాడు? చివరకు ఏమైంది? అనేదే మిగతా సినిమా కథ.

## నటీనటులు
*రకుల్ ప్రీత్ సింగ్ - సన్యా ధింగ్రా 
*సుమీత్ వ్యాస్ - రిషి కల్రా 
*సతీష్ కౌశిక్ - రతన్ లంబా 
* డాలీ అహ్లువాలియా - ధింగ్రా ఆంటీ 
* రాజేష్ తైలాంగ్ - రాజన్ కల్రా / భాయ్ జీ 
* ప్రాచీ షా పాండ్యా - నిషా కల్రా  
* రాకేష్ బేడీ - మదన్ చాచా 
* రివా అరోరా - మినీ కల్రా 
* పునీత్ తివారీ

## మూలాలు

## బయటి లింకులు
* 

వర్గం:హిందీ సినిమాలు
కేఆర్ పుర శాసనసభ నియోజికవర్గం

**కే.ఆర్. పుర శాసనసభ నియోజకవర్గం** కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం బెంగుళూరు జిల్లా, బెంగళూరు ఉత్తర లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:కర్ణాటక శాసనసభ నియోజకవర్గాలు
ఏటీఎం (వెబ్ సిరీస్)

**ఏటీఎం** 2023లో విడుదలైన తెలుగు వెబ్ సిరీస్. దిల్ రాజు ప్రొడక్షన్స్ బ్యానర్‌పై హ‌ర్షిత్ రెడ్డి, హ‌న్షిత‌ నిర్మించిన వెబ్ సిరీస్ కు సి.చంద్ర‌మోహ‌న్‌ దర్శకత్వం వహించాడు. వీజే సన్నీ, సుబ్బ‌రాజు, పృథ్వీరాజ్, కృష్ణ బూరుగుల‌ ప్రధాన పాత్రల్లో నటించిన ఈ వెబ్ సిరీస్ జనవరి 20న జీ5 ఓటీటీలో విడుదలైంది. 
## కథ
జగన్ (వీజే సన్నీ) చిన్న చిన్న దొంగతనాలు చేస్తూ జల్సా చేస్తుంటాడు. ఈ క్రమంలో ఓ రోజు జగన్ పాత కారును కొట్టేసి అమ్మేయగా ఆ కారులో రూ.10 కోట్లు విలువ చేసే డైమండ్స్ ఉంటాయని జగన్‌కు తర్వాత తెలుస్తుంది. డైమండ్ ఓనర్ జగన్, అతని స్నేహితులను పట్టుకుని డైమండ్స్ లేదా రూ.10 కోట్లు డబ్బు ఇవ్వమని, లేదా చంపేస్తానని బెదిరిస్తాడు, దింతో 10 రోజుల సమయం అడిగిన జగన్ ఆ క్రమంలో ఏటీఎంకు డబ్బులు తీసుకెళ్లే వాహనాన్ని దొంగలించగా ఆ వ్యానులో వాళ్లకు రూ.25 కోట్లు దొరుకుతాయి. పోలీసులు ఈ చోరీ కేసును ఛేదించేందుకు ఎన్‌కౌంటర్ స్పెషలిస్ట్ హెగ్డే (సుబ్బరాజు)కు అప్పగిస్తారు. హెగ్డే దొంగలను ఎలా పట్టుకుంటాడు? రూ.25 కోట్లు ఎలా రికవరీ చేశాడు? అనేదే మిగతా సినిమా కథ.

## నటీనటులు

* వీజే సన్నీ
* సుబ్బ‌రాజు
* పృథ్వీరాజ్
* కృష్ణ బూరుగుల‌
* ర‌విరాజ్‌
* రాయ‌ల్ శ్రీ
* దివి
* దివ్యవాణి
* ష‌ఫీ
* హ‌ర్షిణి

## సాంకేతిక నిపుణులు
*బ్యానర్: దిల్ రాజు ప్రొడక్షన్స్
*నిర్మాత: హ‌ర్షిత్ రెడ్డి, హ‌న్షిత‌  
*కథ: హరీష్ శంకర్ .ఎస్ 
* స్క్రీన్‌ప్లే, దర్శకత్వం: సి.చంద్ర‌మోహ‌న్‌
*సంగీతం: ప్ర‌శాంత్ ఆర్‌.విహారి
*సినిమాటోగ్రఫీ: మౌనిక్ కుమార్‌ .జి
## ఇవి కూడా చూడండి
* అతిధి
*కరీంనగర్స్ మోస్ట్ వాంటెడ్
* వ్యవస్థ

## మూలాలు

## బయటి లింకులు
* 

వర్గం:2023 తెలుగు వెబ్​సిరీస్‌
సంతాన వేణుగోపాలస్వామి దేవాలయం (కోహెడ)

**సంతాన వేణుగోపాలస్వామి దేవాలయం** అనేది తెలంగాణ రాష్ట్రం, రంగారెడ్డి జిల్లా, అబ్దుల్లాపూర్‌మెట్ మండలంలోని కోహెడ గ్రామంలో ఉన్న దేవాలయం. ఎనిమిదిన్నర శతాబ్దాల చరిత్ర కలిగిన ఈ దేవాలయంలో రుక్మిణీ, సత్యభామ సమేతంగా సంతాన వేణుగోపాలస్వామి కొలువై ఉన్నాడు. ధనుర్మాసంలో అవివాహిత యువతులు నిత్యం సూర్యోదయానికి ముందే దేవాలయానికి వచ్చి స్వామిని దర్శించి హారతులతో గోదాదేవికి ప్రదక్షిణలు చేస్తే తప్పక వివాహం అవుతుందని ఇక్కడి భక్తుల నమ్మకం.

## చరిత్ర
పూర్వం కోహెడ సమీపంలోని గుట్ట ప్రాంతంలో కోయరాజులు నివసించేవారు. గుట్టకు తూర్పున ఉన్న పట్టణంలో నాగరికులు ఉండేవారు. గుట్టకు తూర్పున ఉన్న రంగనాయకస్వామికి కోయరాజులు పూజలు నిర్వహించేవారు. కోయరాజులపై నాగరికులు దాడిచేయగా జరిగిన యుద్ధంలో అమాయకులైన కోయలు మరణించారు. కొన్నాళ్ళ తరువాత పట్నవాసులకు అనారోగ్యం వచ్చి, రక్త విరేచనాలతో ఒక్కొక్కరూ చనిపోసాగారు. కోయరాజుల శాపం వల్లే తమకీ దుర్గతి పట్టిందని గ్రహించిన నాగరికులు కోయరాజులను శరణుకోరారు. తమ పేరుతో కోహెడ గ్రామం నిర్మించాలని ఆదేశించగా, కోహెడ గ్రామం నిర్మితమైంది. ఆ తరువాత కోయరాజులు వేణుగోపాలస్వామి దేవాలయాన్ని కట్టించారని స్థలపురాణం చెబుతోంది.

### దేవాలయ పునరుద్ధరణ
పారిశ్రామికవేత్త భార్య చొరవతో 2001లో ఈ దేవాలయ పునరుద్ధరణ జరిగింది. గ్రామస్తుల సహకారంతో గాలిగోపురం, కల్యాణ మంటపం తదితర అభివృద్ధి కార్యక్రమాలు చేపట్టబడ్డాయి.

## బ్రహోత్సవాలు
ప్రతి సంవత్సరం ఫాల్గుణ మాసంలో ఇక్కడ బ్రహ్మోత్సవాలు ఘనంగా నిర్వహించబడుతాయి. బ్రహ్మోత్సవాలలో భాగంగా స్వామివారిని గ్రామంలో వైభవంగా ఊరేగిస్తారు. సంతానం లేని దంపతులు బ్రహ్మోత్సవాల్లో గరుడ ముద్ద స్వీకరించి, మరుసటి రోజు కల్యాణోత్సవంలో పాల్గొంటే పిల్లలు కలుగుతారని విశ్వాసం. దేవాలయంలో ప్రతి సంవత్సరం కృష్ణాష్టమి వేడుకలు కూడా వైభవంగా జరుగుతాయి.

## మూలాలు

వర్గం:రంగారెడ్డి జిల్లా
వర్గం:రంగారెడ్డి జిల్లా పుణ్యక్షేత్రాలు
వర్గం:హిందూ దేవాలయాలు
ఆరుమిల్లి సూర్యనారాయణ

**ఏ.సూర్యనారాయణ** (1939 - 2023 జనవరి 20) భారతీయ సినిమా నిర్మాత. ఆయన తెలుగు చిత్ర పరిశ్రమలో సీనియర్ ప్రొడ్యూసర్. ఆయన శ్రీ సత్య చిత్ర బ్యానర్ లో తన భాగస్వామి నెక్కంటి వీర వెంకట సత్యనారాయణతో కలిసి అనేక విజయవంతమైన చిత్రాలు నిర్మించాడు. 1977లో కె. రాఘవేంద్రరావు దర్శకత్వంలో నందమూరి తారక రామారావు, జయప్రద, జయసుధ ప్రధాన తారాగణంతో ఆయన నిర్మించిన అడవిరాముడు చిత్రం బ్లాక్ బస్టర్ విజయం సాధించింది. తన భాగస్వామి 1988లో మరణించిన తర్వాత కూడా ఆయన చిత్ర నిర్మాణం కొనసాగించాడు.

ఆయన నిర్మించిన చిత్రాలలో విశేషంగా కుమారరాజా (1978) చిత్రంలో కృష్ణ ట్రిపుల్ యాక్షన్ చేయడం, కొత్త అల్లుడు (1979) చిత్రంలో చిరంజీవి ప్రతినాయకుడిగా నటించడం చెప్పుకోవచ్చు. హిందీలో అమితాబ్ బచ్చన్ తో మహాన్ అనే సినిమాని కూడా నిర్మించాడు. కాగా ఆయన నిర్మించిన చివరి చిత్రం 1997లో వచ్చిన అత్తా నీ కొడుకు జాగ్రత్త.

## మరి కొన్ని చిత్రాలు

* తహసిల్దార్ గారి అమ్మాయి (1971)
* కొత్తపేట రౌడీ (1980)
* ప్రేమ బంధం (1976)
* భలే తమ్ముడు
* ఏది ధర్మం ఏది న్యాయం (1982)
* ఉద్ధండుడు (1984)
* భలే తమ్ముడు (1985) 

## మరణం
84 ఏళ్ళ వయసులో ఏ.సూర్యనారాయణ 2023 జనవరి 20న అనారోగ్యంతో హైదరాబాదులోని స్వగృహంలో తుదిశ్వాస విడిచాడు.

## మూలాలు

వర్గం:భారతీయ సినిమా నిర్మాతలు
వర్గం:తెలుగు సినిమా నిర్మాతలు
వర్గం:2023 మరణాలు
పయ్యావుల లక్ష్మయ్య

**పయ్యావుల లక్ష్మయ్య**, (మ. 2014, మార్చి 9) తెలంగాణ సాయుధ పోరాట యోధుడు, రాజకీయ నాయకుడు. పదిహేనేళ్ళ వయస్సులోనే గ్రామంలో జరుగుతున్న అరాచకాలను ప్రశ్నించడంతో పాటు పోలీసు చర్యలకు వ్యతిరేకంగా ప్రజలను సమీకరించాడు.

## జననం
లక్ష్మయ్య తెలంగాణ రాష్ట్రం, ఖమ్మం జిల్లా, ముదిగొండ మండలం, గోకినెపల్లిలో జన్మించాడు.

## సాయుధ పోరాటం
బాలఖైదీగా పంపిస్తే శిక్ష తక్కువగా ఉంటుందని భావించిన పోలీసులు, లక్ష్మయ్యకు 19ఏళ్ళ యువకుడిగా నకిలీ ధ్రువపత్రం సృష్టించి నిజామాబాద్ జైలుకు పంపిచారు. ఏడాదిన్నరపాటు జైలు జీవితం గడిపిన తర్వాత జైలు కిటికీ ఊచలు కోసేసి, ధోవతులను కలిపికట్టి గట్టుమీద చెట్టును ఆధారం చేసుకుని అక్కడి నుంచి తప్పించుకొని స్వగ్రామానికి చేరుకున్నాడు. ఇల్లెందు అడవుల్లోకి వెళ్ళి, కొంతకాలం తరువాత హుజూర్ నగర్ దళంలో కలిసి దళ సభ్యుడిగా పనిచేశాడు. 

## రాజకీయ ప్రస్థానం
సాయుధ పోరాటంలో, ఉమ్మడి కమ్యూనిస్టు ఉద్యమంలో పాల్గొన్న లక్ష్మయ్య ఆ తరువాతికాలంతో సీపీఎంలో కొనసాగాడు. పదేళ్ళపాటు గోకినేపల్లి గ్రామ సర్పంచ్ గా, రెండుసార్లు టేకులపల్లి సహకార బ్యాంకు సొసైటీ చైర్మన్‌గా కూడా పనిచేశాడు.

## మరణం
లక్ష్మయ్య అనారోగ్యంతో 2014, మార్చి 9న ఖమ్మంలోని తన స్వగృహంలో మరణించాడు.

## మూలాలు

వర్గం:ఖమ్మం జిల్లా ఉద్యమకారులు
వర్గం:ఖమ్మం జిల్లా కమ్యూనిస్టు నాయకులు
వర్గం:ఖమ్మం జిల్లా కార్మిక నాయకులు
వర్గం:ఖమ్మం జిల్లా వ్యక్తులు
వర్గం:తెలంగాణ ఉద్యమకారులు
వర్గం:తెలంగాణ సాయుధ పోరాట యోధులు
రాజేష్ కుమార్ నల్ల

**రాజేష్ కుమార్ నల్ల**, తెలంగాణ రాష్ట్రానికి చెందిన యువ పారిశ్రామికవేత్త. 10 సంవత్సరాల వయస్సులో కోడింగ్ చేయడం మొదలుపెట్టి, 18 సంవత్సరాల వయసులో టెకీమాక్స్ ఐటి సర్వీస్ సంస్థను ప్రారంభించాడు. దేశంలోని అతి పిన్న వయస్కుడైన మేనేజింగ్ డైరెక్టర్లలో ఒకరిగా నిలవడంతోపాటు పిఎంఐ ఫ్యూచర్ 50 గ్లోబల్ లీడర్‌గా గుర్తింపుపొందాడు.

## జననం, విద్య
రాజేష్ జూన్ 10న తిరుపతి - రమాదేవి దంపతులకు తెలంగాణ రాష్ట్రం, కొమరంభీం జిల్లా, కాగజ్‌నగర్‌ పట్టణంలో జన్మించాడు. అతని తండ్రి వ్యాపారి, తల్లి గృహిణి. కాగజ్‌నగర్‌లో తన పాఠశాల విద్యను పూర్తిచేసిన రాజేష్ హైదరాబాదు నగరంలో ఉన్నత విద్యను అభ్యసించాడు. ఉస్మానియా విశ్వవిద్యాలయంలో టెక్నాలజీ మేనేజ్‌మెంట్ & ఇ-కామర్స్‌లో మాస్టర్స్ చేసాడు.

## వృత్తి జీవితం
2012 జూన్ నుండి 2014 సెప్టెంబరు వరకు సాఫ్ట్‌వేర్ డెవలప్‌మెంట్ కన్సల్టెంట్ గా పనిచేసి, ఈ -కామర్స్ వెబ్‌సైట్ డెవలప్‌మెంట్ సేవల ద్వారా 100కు పైగా చిన్న, మధ్యస్థాయి వ్యాపార యజమానులు ఆన్‌లైన్ ద్వారా వ్యాపారాలను ప్రారంభించడానికి సహాయపడ్డాడు.

2014 అక్టోబరులో హైదరాబాద్ కేంద్రంగా టెకీమాక్స్ ఐటి సర్వీసెస్ ప్రైవేట్ లిమిటెడ్ ను ప్రారంభించి, దేశీయ అవసరాలు, మార్కెట్ పరిశోధన, ఫైనాన్స్ కార్యకలాపాలు, మార్కెటింగ్ వరకు వ్యాపార అభివృద్ధి  అంశాలలో పాలుపంచుకున్నాడు. 2022లో గ్లోబల్ ఎక్సపెన్షన్ లో భాగంగా ఈ సంస్థ కార్యకలాపాలను యునైటెడ్ స్టేట్స్ అఫ్ అమెరికాకి కూడా విస్తరించాడు.

ఆన్‌లైన్ లెర్నింగ్ ప్లాట్‌ఫారమ్ ద్వారా నాణ్యమైన టెక్నికల్ విద్యను అందించడం ద్వారా "ప్రతి విద్యార్థిని నైపుణ్యులుగా మార్చడం" అనే నినాదంతో 2020 నవంబరులో స్కిల్‌లాంచర్ ను ప్రారంభించాడు.  ప్రపంచవ్యాప్తంగా 1,00,000 మందికిపైగా విద్యార్థులకు ఈ సంస్థ తమ సేవలు అందించింది. 

## స్వచ్ఛంద కార్యకలాపాలు

* 2019 ఆగస్టులో ఆస్పైర్20 అనే ఒక స్వచ్ఛంద సంస్థను స్థాపించి ప్రతి విద్యార్థి 20 సంవత్సరాల వయస్సు వచ్ఛేసరికి నేటితరానికి అవసరమైన టెక్నాలజీ నైపుణ్యాలను నేర్చుకునేలా ప్రోత్సహిస్తూ 2,000 మందికిపైగా విద్యార్థులకు స్టార్టప్‌ను నిర్మించడంలో చేశాడు. 8,000 మందికిపైగా విద్యార్థులకు సరికొత్త, అత్యాధునిక టెక్నాలజీల్లో శిక్షణ ఇచ్చాడు.
* 2019 జూన్ లో హైదరాబాద్ బ్లడ్ డోనర్స్ అసోసియేషన్ తో కలిసి బ్లడ్ ఫర్ నీడ్ ను ఏర్పాటుచేసి, టెక్నాలజీ ఉపయోగించి నిమిషాల వ్యవధిలో రక్తదాతను అందించడంలో సహాయం చేస్తున్నాడు.
* 2020 జూన్ లో చేంజ్ బిలియన్ మిషన్ అనే సంస్థను స్థాపించాడు. ఈ సంస్థ ద్వారా మారుమూల ప్రాంతాలవారికి విద్య, వైద్యం అందిచడంతోపాటు చిన్న, మధ్య తరహా పరిశ్రమలరంగంలో ఔత్సాహిక పారిశ్రామికవేత్తలకు సహాయం చేయడంతోపాటు స్కిల్ డెవలప్మెంట్ ప్రోగ్రాంలు నిర్వహిస్తూ, ప్రభుత్వ పథకాలు, కార్యక్రమాలు పొందడంలో అర్హులైన వ్యక్తులకు సహాయం చేస్తున్నాడు.

## సన్మానాలు, అవార్డులు

* **ఫ్యూచర్50 గ్లోబల్ లీడర్:** ప్రపంచవ్యాప్తంగా వివిధ రంగాలలో అద్భుతమైన విజయాలు సాధించిన 50 మందికి ఇచ్చే ఈ అవార్డులో 2020 సంవత్సరానికి భారతదేశం నుండి ఎంపికైన ముగ్గురిలో రాజేష్ ఒకడు. సన్నా మారిన్ (ఫిన్లాండ్ ప్రధాన మంత్రి), విట్నీ వోల్ఫ్ హెర్డ్ (ప్రపంచంలో అత్యంత పిన్న వయస్కురాలైన సెల్ఫ్ మేడ్ ఫిమేల్ బిలియనీర్), కెన్నెత్ హారిస్ II (నాసా), బ్రయాన్ స్టెయిల్ (యుఎస్ కాంగ్రెస్ ప్రతినిధి), లారా జోన్స్ (స్పెషల్ ఒలింపిక్స్), మిషే అడ్డీ (సీఈవో, జెట్‌స్ట్రీమ్ ఆఫ్రికా) వంటి పలువురు అంతర్జాతీయ నాయకులతోపాటు రాజేష్ ఈ అవార్డుకు ఎంపికయ్యాడు.

## మూలాలు

వర్గం:కొమరంభీం జిల్లా వ్యక్తులు
వర్గం:తెలంగాణ వ్యాపారవేత్తలు
వర్గం:సాంకేతిక నిపుణులు
వర్గం:జీవిస్తున్న ప్రజలు
బాటిల్‌గ్రౌండ్ తెలంగాణ (పుస్తకం)

**బాటిల్‌గ్రౌండ్ తెలంగాణ: క్రానికల్ ఆఫ్ యాన్ అజిటేషన్** అనేది ఉమ్మడి ఆంధ్రప్రదేశ్ రాష్ట్రం ఏర్పడటానికి ముందు జరిగిన తెలంగాణ ఉద్యమం గురించి పాత్రికేయుడు, *[[ది టైమ్స్ ఆఫ్ ఇండియా|టైమ్స్ ఆఫ్ ఇండియా]]* సంపాదకుడు కింగ్‌షుక్ నాగ్ రాసిన పుస్తకం. ఇది 2011 జూలై 8న విడుదలైంది.

## నేపథ్యం
1956లో ఉమ్మడి ఆంధ్రప్రదేశ్ రాష్ట్రం ఏర్పడినప్పుడు, తెలంగాణ ప్రజలు (స్వాతంత్ర్యం సమయంలో నిజాంలు పాలించిన ప్రాంతం) దానిలో భాగం కావడానికి ఇష్టపడలేదు, ఆంధ్ర ప్రాంతం నుండి వలస వచ్చిన వారు మరింత ఔత్సాహిక, మెరుగైన విద్యావంతుల వల్ల స్థానభ్రంశం చెందుతారని భయపడ్డారు. 1969లో ప్రత్యేక తెలంగాణ కోసం పెద్దఎత్తున జరిగిన ఆందోళనలు 400 మందిని బలిగొన్నాయి, అయితే ఉద్యమం ఉధృతమైంది. 2000లో జార్ఖండ్‌, ఛత్తీస్‌గఢ్‌, ఉత్తరాంచల్‌ వంటి కొత్త రాష్ట్రాల ఏర్పాటుతో మరోసారి తెలంగాణ పోరు మొదలైంది. 2009లో, భారత ప్రభుత్వం తెలంగాణ ప్రత్యేక రాష్ట్రంగా ఉంటుందని ప్రకటించింది. అయితే, తెలంగాణ మధ్యలో ఉన్న హైదరాబాద్ నగరం కీలకంగా మారిన నేపథ్యంలో తెలంగాణ ఉద్యమానికి సంబంధించిన సంక్లిష్ట సమస్యలు, అంతర్లీన కారణాలను ఈ పుస్తకంలో విశ్లేషించబడ్డాయి.

## సారాంశం
ఈ పుస్తకంలో తెలంగాణ ప్రాంతానికి చెందిన చరిత్రను వివరిస్తూ ఆ ప్రాంతం, ఆంధ్రాప్రాంత సాంస్కృతిక నేపథ్యాలను వివరించారు. హైదరాబాద్ నిజాంల పాలనలో తెలంగాణ, ప్రాథమిక అవసరాల కోసం తెలంగాణ ప్రజల పోరాటం, అలాగే మద్రాసు ప్రెసిడెన్సీలో భాగమైన బ్రిటిష్ రాజ్ కాలంలో ఆంధ్ర ప్రాంతం గురించి ఈ పుస్తకంలో వివరించబడింది.

## విడుదల
ఈ పుస్తకం 2011 జూలై 8న దేశ రాజధాని ఢిల్లీ వేదికగా పబ్లిక్ ఇంటరెస్ట్ లిటిగేషన్ క్రూసేడర్ ప్రశాంత్ భూషణ్ చేతులమీదుగా విడుదలయింది. ఈ పుస్తకావిష్కరణ కార్యక్రమంలో అప్పటి నిజామాబాదు ఎంపీ మధు యాస్కీగౌడ్‌, బిజెపి అధికార ప్రతినిధి నిర్మలా సీతారామన్, తెలంగాణ రాష్ట్ర సమితి నాయకుడు కె.టి.రామారావు, జాతీయ బ్యూరో హిందూ చీఫ్ సిద్ధార్థ్ వరదరాజన్ తదితరులు పాల్గొన్నారు.

## మూలాలు

## బయటి లింకులు
* హార్పర్‌కాలిన్స్ వెబ్సైటులో పుస్తక వివరాలు 

వర్గం:తెలంగాణ ఉద్యమం
వర్గం:తెలంగాణ చరిత్ర
వర్గం:2011 పుస్తకాలు
అజ్మత్ జా

**నిజాం మీర్ ముహమ్మద్ అజ్మెత్ అలీ ఖాన్** (జననం 1960 జూలై 23) హైదరాబాద్ నిజాం వారసుడు, అసఫ్ జా ప్రస్తుత అధిపతి. 2023లో చివరి నిజాం ముకర్రం జా కన్నుమూసిన తరువాత తొమ్మిదవ నిజాం గా ఆయనను 2023 జనవరి 20న అసఫ్ జాహీ రాజవంశం సాంప్రదాయ పద్ధతిలో ఎన్నుకున్నారు. ఇకపై నిజాం ఆస్తులు, ట్రస్టులు తదితర బాధ్యతలు ఆయన నిర్వర్తిస్తారు. 

## బాల్యం, విద్య
అజ్మత్ జా, ముకర్రమ్ జా కుమారుడు. ఆయన లండన్లో ప్రాథమిక, ఉన్నత విద్యాభ్యాసం పూర్తిచేసాడు. అమెరికాలోని కాలిఫోర్నియా యూనివర్శిటీ నుంచి 1984లో ఫొటోగ్రఫీలో పట్టా పొందాడు.

## కెరీర్
ఫొటోగ్రఫీని వృత్తిగా ఎంచుకున్న అజ్మత్ జా హాలీవుడ్లో కొన్ని సినిమాలకు *డైరెక్టర్ ఆఫ్ ఫొటోగ్రఫీ*గా, సినిమాటోగ్రాఫర్గా విధులు నిర్వహించాడు. ఈ క్రమంలో స్టీవెన్ స్పిల్ బర్గ్, రిచర్డ్ అటెన్ బరో తదితర దిగ్గజాలతో కూడా కలిసి పని చేసాడు.

## ఇవీ చూడండి

* మీర్ నజాఫ్ అలీ ఖాన్
* నిజాం
* హైదరాబాద్ రాజ్యం
* ముకర్రం జా

## మూలాలు

వర్గం:అసఫ్ జాహీ రాజులు
సిమ్లా రూరల్ శాసనసభ నియోజకవర్గం

**సిమ్లా రూరల్ శాసనసభ నియోజకవర్గం** హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సిమ్లా జిల్లా, సిమ్లా లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:హిమాచల్ ప్రదేశ్ శాసనసభ నియోజకవర్గాలు
సమారా తిజోరి

**సమారా తిజోరి** (జననం 1998 ఆగస్టు 12) భారతీయ నటి. 2021లో వచ్చిన విజయవంతమైన హిందీ చిత్రం బాబ్ బిశ్వాస్ తో అరంగేట్రం చేసిన తను బాలీవుడ్ నటుడు, దర్శకుడు దీపక్ తిజోరి కుమార్తె. **ఆమె డిస్నీ ప్లస్‌ హాట్‌స్టార్‌ సిరీస్‌ [[:en:Masoom_(TV_series)|మాసూమ్‌]]<nowiki/>తో మంచి గుర్తింపు పొందింది.** 

## జననం
మహారాష్ట్రలోని ముంబైలో 1998 ఆగస్టు 12న సమారా తిజోరి జన్మించింది. ఆమె తండ్రి దీపక్ తిజోరి  బాలీవుడ్ నటుడు, దర్శకుడు కాగా తల్లి శివాని టిజోరి ఫ్యాషన్ డిజైనర్.

## కెరీర్
జాతీయ స్థాయి ఫుట్‌బాల్‌ క్రీడాకారిణి కూడా అయిన ఆమె బాబ్ బిస్వాస్ (2021)తో పాటు మాసూమ్ (2022), గ్రాండ్ ప్లాన్ (2017) చిత్రాలలో తన నటనకు ప్రసిద్ధి చెందింది.

## మూలాలు

వర్గం:భారతీయ సినిమా నటీమణులు